text:
Mohrari aftur eigari av MEST saman við Krúnborg
Mouritz Mohr, stjóri í MEST, hevur í dag keypt 10% av partapeninginum í samtakinum MEST
Tað var tann tíð, tá Mohr familjan í Havn átti stoltu høvuðsstaðarfyritøkuna Tórshavnar Skipasmiðju. Síðani er nógv vatn runnið í ánna og hetta ristastóra arbeiðsplássið hevur skift hendur. Eftir at hava verið í bókunum hjá Eik banka í drúgva tíð varð MEST samtakið í fjør selt til P/F Krúnborg við Beintu, Sámal, Eiler og Petur Jacobsen. Og við í keypinum fylgdi eisini dugnaligi og arbeiðssami stjórin Mouritz Mohr.
Nú eru eigaraviðurskiftini so aftur broytt, tó soleiðis at Krúnborg fólkini framvegis eiga meginpartin av fyritøkuni, 90%. Nú hevur høvuðseigarin so gjørt av at selja 10% av partapeninginum til Mouritz Mohr, sum í dag er stjóri í MEST.
Petur Jacobsen, ein av eigarunum, hevur júst tikið við sum nevndarformaður. Hann sigur við oljan.fo, at Mouritz Mohr hevur verið partur av MEST meginpartin av lívi sínum og er hann í dag stjóri fyri alt samtakið, ið er eitt tað størsta arbeiðsplássið í landinum.
“Vit fegnast um, at Mouritz Mohr nú aftur er ein av parteigarunum í samtakinum. Hann kennir alt til hesa fyritøkuna, og hann hevur verið ein góður stjóri. At fáa ein Mohrara aftur sum eigara er sum at fáa hjartað við aftur í fyritøkuna,” sigur Petur Jacobsen vegna eigararnar og nevndina.
Mouritz Mohr, sum hevur verið á MEST siðani 1992 og eisini lærdi har frammanundan, er sum vera man glaður um at vera partur av eigaraskaranum, eftir at hava arbeitt í fyritøkuni so leingi. “Hjartað liggur her,” sigur Mouritz Mohr, sum mánadagin fer til Orknoyggjarnar saman við nevndarformanninum at kanna møguligar nýggjar marknaðir.
Sum oljan.fo skilur tað, so verður arbeitt miðvíst at finna nýggjar marknaðir í útlandinum – hetta ikki minst í kjalarvørrinum á væleydnaða arbeiðinum við einum av heimsins størstu oljupallum, West Hercules, á Skálafjørðinum í fjør.
kelda: oljan.fo


c: text/html

text:
Náttdrakt frá Joha úr merinoull, std. 60-90
Hendan náttdraktin er frá Joha og er hon úr 100 % merinoull.
Hon er sera løtt bleyt hjá barninum, at vera í, og brøkurnar kunnu brettast niður og faldast um føturnar á barninum, so tær eru inni í draktini.
Góðskan er av tí allar besta. Hon er merkt við "ecolabel", sum merkir, at hon ikki inniheldur evni, sum eru skaðilig fyri børnini ella umhvørvið annars.
Joha er eitt danskt virki, sum er millum teir førandi framleiðararnar av barnaklæðum. Øll klæðini hjá Joha verða framleidd á egnum virkjum frá byrjan til enda, tvs. tey verða ikki framleidd eystanfyri, sum annars flestu barnaklæðir verða í dag.
Vørunummar: 56140 nightsuit 2in1foot basic frá joha farva 350 primrose

robotstxt: allowed

filter: keep


text:
Í síðstu viku var liðugt at spreingja fyri nýggja H-bygninginum. Alt lendið er nú byggiklárt, og gongd er komin á at stoypa.
Í vár játtaði Løgtingið fígging til at gera parkeringskjallara á niðastu hædd í nýggja bygninginum. Hetta kravdi meira spreinging og útgrevstur, men nú er farið víðari til næsta byggistig.
Áleið 50 parkeringspláss verða í nýggja parkeringskjallaranum.
Nýggi bygningurin kemur at hava 92 seingjarpláss, harav 28 eru til psykiatriskar sjúklingar. Sostatt koma sjúklingar við sálarligum og kropsligum heilsutrupulleikum at fáa viðger í sama umhvørvi.
Umframt hetta hevur nýggi bygningurin m.a.:
☑ 3 føðistovur ístaðin fyri 2 í dag
☑ 2 nýggjar háisolatiónsstovur
☑ Høvuðskøk og kantinu
Nýggi bygningurin verður væntandi klárur at taka í nýtslu í februar 2021.


text:
Politikarar skoða skúlabygging
politikkur20-04-2017 - 23:07 - Jóanis Nielsen
VERKÆTLAN: Fyrrapartin í dag vóru løgtingspolitikarir, embætisfólk og onnur á vitjan á stóra byggiplássinum við Marknagil, har nýggi og stásiligi miðnámsskúlin, Glasir, verður bygdur. Ein bygningur, sum heimsgitni arkitekturin, Bjarke Ingels, skýrir at vera mest stórsligni og vakrast liggjandi bygningur, sum hann higartil hevur sniðgivið.
Skúladepilin við Marknagil, Glasir, hevur líka síðani byrjan fingið nógva umrøðu bæði so og so. Tá farið varð undir at fyrireika bygging av nýggjum miðnámsskúla í høvuðsstaðnum fyri umleið 10 árum síðani – ið skuldi hýsa einum samløgdum studenta-, handils- og tekniskum skúla – gjørdist sum fráleið greitt, at talan helst fór at vera um størstu og mest torgreiddu bygningsverkætlan í Føroyum nakrantíð.
Hesin spádómur kom at halda, og tað er eingin loyna, at tað hevur gingið upp og niður við at koma á mál við byggingini. Hinvegin sær úrslitið í dag gott út, nú bygningurin er innilokaður, og arbeitt verður við innrættingini.
Í dag slerdi byggiharrin hurðarnar upp fyri løgtingslimum og embætisfólkum, sum fingu møguleika at skoða hendan serstaka bygningin, ið fer at hýsa umleið 1.500 næmingum og 250 starvsfólkum.
Eftir at Poul Geert Hansen, aðalstjóri í Mentamálaráðnum, hevði bjóðað vælkomin, segði Ewald Kjølbro, stjóri á Landsverki, nøkur orð um gongdina við byggingini. Hann vísti á tær mongu avbjóðingarnar, sum hava verið í sambandi við verkætlanina, men staðfesti eisini, at tað seinastu tíðina hevur gingið væl fram á við byggingini.
Síðani helt Bogi Bech Jensen, rektari, eina framløgu um skúlabygnaðin, og hvat Glasir fer at bjóða av útbúgvingum, tá flutt verður inn næsta ár. Hann vísti á teir mongu møguleikarnar, sum hesin nýggi og stórsligni skúlabygningurin hevur. Millum annað fara tað at verða umleið 20 útbúgvingar at velja ímillum. Eini 14-15 miðnámsútbúgvingar og restin hægri útbúgvingar.
Eftir framløguna hjá rektaranum vórðu gestirnir vístir runt í bygninginum, sum er í seks hæddum á umleið 19.300 fermetrum. Tey flestu mundu vera samd um, at talan er um eina stórsligna verkætlan. Ja, so stórsligna, at víðagitni arkitekturin, Bjarke Ingels, við sínum arkitektonisku valaverkum bæði í Danmark og víða úti í heimi, framvegis er av teirri fatan, at hvørki bygningar hansara aðrastaðni ella staðsetingarnar sláa Glasir.
Eftir rundsýningina greiddi Sara Lundorff Fekih Winther, verkætlanarleiðari á Landsverki, frá tíðarætlanini, og staðfesti, at hon fer at halda. Hetta merkir, at skúlin kann takast í nýtslu í seinasta lagi á sumri næsta ár.
Framløgan hjá Boga Bech Jensen, rektara, kann síggjast á hesi leinkju: Glasir_framloga_LV.PDF(8,27 MB)
Sí myndafrásøgn niðanfyri frá vitjanini á Glasi fyrrapartin í dag.
.


text:
Íslendska Tjóðfylkingin hevur boðað frá, at hon hevur tikið vallistarnar aftur, eftir at tað er komið fram, at undirskriftir vóru falskaðar, og at summi ikki kendust við, at tey høvdu skrivað undir listarnar.
Tá ið val er í Íslandi, skulu allir flokkar savna undirskriftir inn í teimum valdømum, sum flokkurin bjóðar seg fram í. Áðrenn flokkarnir kunnu stilla upp, skal ávíst tal av undirskriftum fáast til vega.
Þjóðfylkingin, sum er høgravendur flokkur, ið minnir um Danska Fólkaflokkin, hevði boðað frá uppstilling í fýra valdømum, men hevur nú tikið uppstillingarlistarnir aftur. Hetta hendir, eftir at tað er komið fram, at fleiri undirskriftir eru skrivaðar við somu hondskrift eins og fleiri, sum stóðu at hava skrivað undir, als ikki kendust við undirskriftina.
RUV veit at siga, at Þjóðfylkingin verður meldað til løgregluna, ið síðan skal taka støðu til málið. Flokkurin boðar sjálvur frá, at uppstillingarlistarnir eru tiknir aftur, og sostatt verður ongin uppstilling frá nationalistiska flokkinum.


text:
Í farnu viku komu tvey stór skip, ið virka innan oljuvinnuna á Vág. Talan er um stóra nýggja seismikk-skipið Polar Empress, sum er eitt hitt mest framkomna í heiminum, og hjálpar- og granskingarskipið Sanco Sky.
Kenda norska felagið Dolphin Geophysical eigur Polar Empress og hevur leigað Sanco Sky.
Skipini bæði eru komin á Vág at liggja, meðan tey bíða eftir næstu verkætlan, sum skipini skulu undir. Polar Empress liggur við kei, meðan Sanco Sky liggur úti á fjørðinum.
Skipini eru komin á Vág í góðum samstarvi við Faroe Ship, sum er agentur fyri reiðariíð Dolphin Geophysical.
At skip, ið virka innan oljuvinnuna, nú koma á Vág, er uttan iva eitt úrslit av einum miðvísum arbeiði, sum bæði hetta og undan farna býráð hava gjørt, sigur Dennis Holm, borgarstjóri.
Seinastu 5-6 árini hevur Vágs kommuna og Vágs Havn verið á oljumessunum í Aberdeen og Stavanger. Ein týðandi liður í hesum arbeiðið hevur fevnt um at byggja upp netverk, soleiðis at Vágs Havn eisini er á “radaranum” hjá feløgum, sum virka innan oljuvinnuna á okkara leiðum.
Dennis Holm, borgarstjóri, fegnast um at skipini eru komin á Vág, og ásannar, at tað hevur stóran týdning, at so kend reiðarí, sum Dolphin Geophysical brúka Vágs Havn. Nú eitt reiðarí hevur valt at brúka Vágs Havn og Vágsfjørð, so er hetta uttan iva eitt fet á leiðini at fáa fleiri reiðarí at brúka Vágs Havn og Vágsfjørð, sigur Dennis Holm.


text:
Súsanna Tórgarð, sjónleikari, er fødd 12.03.1959
Útbúgving:
- Læraraútbúgving 1986
- 2 ára sjónleikaraútbúgving frá Tidens Teater í Århus 1990
- 3 ára útbúgving sum lærari í F.M.Alexandertøkni frá Alexanderskolen í Kbnhvn., 2001 – 2004
Áhugin fyri sjónleiki er sprottin úr sjónleikarumhvørvinum í Kvívík í 70´unum. Havi arbeitt sum yrkisleikari í Føroyum síðani 1990. Fyrst í “Grímu”, síðani á Tjóðpallinum – sum sjónleikari, leikstjóri, rithøvundur og skeiðshaldari. Stovnaði í 2010 saman við øðrum leikbólkin “Grugg”.
Havi t.d. spælt við í Sjeynda Boð, Dario Fo 1991, Dreymur Jóanssøkunátt, W. Shakespeare 1998, Húsið hjá Bernardu Alba, Lorca 1995, Nord Ost, Torsten Buchsteiner 2008, Breaking the Waves, Lars von Trier 2012.
Leikstjórnað m.a. Hurlivasi í Lítluvík 1992, Snati 1996, Myrkursins Børn 2013 umframt fleiri Ólavsøkukabarettir í Sjónleikarhúsinum.
Tók saman við øðrum stig til at seta føroyskar røddir til teknifilmar í sjónvarpinum, og havi í nógv ár arbeitt við tí.
Havi egið virkið, har eg bjóði undirvísing i m.ø. rødd og tekstframburði – umframt at eg arbeiði nógvsum undirhaldari til veistlur o.a
Skrivað leikrit – m.o :
- Grumma Grimhild – saman við Biritu Mohr 1997
- Fótur í Hosu – saman við Hans Tórgarð 1999
- Myrkursins Børn – settur upp á Tjóðpalli Føroya várið 2013
Síðan 2000 havi eg arbeitt kontinuerligt saman við Nadine George of The Voice Studio in London. Nadine George hevur ment ein arbeiðshátt í rødd og textarbeiði, bygdur á hennara arbeiði saman við kenda sjónleikaranum og undirvísaranum Roy Hart. Havi undirvíst nógv í hesum arbeiðshátti: Á skeiðum við sjónleikarum, deknum, starvsfólkið á barnagørðum. Í fleiri umførum undirvíst á Føroya Lærara- og Pædagogskúla, og á skeiðum fyri lærarum á Nám.
Samband:
Fartelefon: +298 229740
Teldupostur: susannatorgard@gmail.com


text:
Aftur í ár skipar Granskingarráðið fyri Vísindavøku. Í ár hava tey valt at fara undir eitt nýtt átak: Vísindavøkan á ferð - bílegg ein granskara! Stovnar, fyritøkur, skúlar og onnur kunnu bíleggja ein granskara at halda fyrilestur uttan kostnað.
Barnagarðurin á Mýrunum skipar í hesum sambandi fyri tveimum fyrilestrum í Løkshøll.
Týskvøldið 22. september frá kl. 19 til 20
Sálarløstur hjá føroyskum skúlabørnum - Kunnu vit gera nakað sum linnar og stuðlar?
Tóra Petersen, Landssjúkrahúsið
Hóskvøldið 24. september frá kl. 19 til 20
Náttúruarvur - hvørja náttúru lata vit eftirkomarum okkara?
Lis Mortensen, Jarðfeingi
Tiltøkini eru ókeypis.
22.09.2015
Almennir fyrilestrar Í Løkshøll
Aftur í ár skipar Granskingarráðið fyri Vísindavøku. Í ár hava tey valt at fara undir eitt nýtt átak: Vísindavøkan á ferð - bílegg ein granskara! Stovnar, fyritøkur, skúlar og onnur kunnu bíleggja ein granskara at halda fyrilestur uttan kostnað.


text:
21. Nov 2017
Jólaroyndin er frá og við týsdegnum 28. novembur til og við fríggjadagin 1. desembur.Royndarskemaini eru viðheft. Tvey skema, eitt fyri víðkaðu lærugreinarnar og eitt fyri fráfaring lærugreinarnar. ...
01. Nov 2017
Listabreytin setti sær fyri at tilevna eitt spøkilsishús í Eysturskúlanum í sambandi við, at ’Halloween’ dagurin var í vikuni.
28. Okt 2017
Tónleikabreytin hevur verið á ferð Í Klaksvík á gittartingi. Gittarsnllingurin, Rani Nolsøe, greiddi næmingunum frá um gittarar....
27. Okt 2017
Náttúru-og djórabreytin hevur verið á ríðitúri við teimum føroysku rossunum í gomlu Hoyvíkini.
24. Okt 2017
Aftur í ár hevur kostbreytin í Nám X undir leiðslu av meistarakokki okkara, Jacobu Lervig, hildið lív í føroysku matmentanini.
19. Okt 2017
Í hesum døgum eru fjøllini gingin og flettingin fyri. Náttúru-og djórabreytin hevur í dag flett lamb saman við lærarum teirra. Símun Joensen, lærari, var teimum ungu hollur í ráðum og legði teimum....
06. Okt 2017
So var árligi rennidagurin í Eysturskúlanum og Nám X. Miðlabreytin tók hesar myndir í góðveðrinum í dag.. ...
25. Sep 2017
Í sambandi við foreldrafundin í Nám X týskvøldið 12. sept. var framløga um námsferðina til Berlin. Framløgan kann síggjast við at klikkja á niðanfyristandandi fílu: ...


text:
Wikipedia:QA
Góðskutryggleiki (ella QA frá ensk. "Quality Assurance") hevur sum uppgávu at finna greinar, sum ikki lúka almenna kravið á Wikipedia og í besta falli bøta um vantandi góðsku.
Uppgávur[rætta wikitekst]
Finna greinar, ið
- ikki eru orðaðar á ein væl skiljandi hátt
- ikki hava almenna Wikipedia-formin
- innihalda skeivar upplýsingar
Aðrar uppgávur eru at
- innseta myndir, har tað er tørvur á teimum, so sum í eini lívssøgu (biografi)
- merkja stuttar greinir við {{stubbi}}, eru tær sera stuttar
- bøta um greinir, sum eru merktar av øðrum
Amboð[rætta wikitekst]
Fyri at merkja eina grein, sum ikki lýkur øll góðskukrøvini, skriva so {{QA}} ovast í greinini. Er ivi um, hvat er galið við greinini, skriva so eina lítla viðmerking í kjakrúminum hjá tí greinini. Greinar, ið eru merktar, kunnu finnast í bólkinum Góðskuumsjón neyðug.


text:
Fýra yrkingar eftir føroyska yrkjaran Guðrið Helmsdal eru við í seinasta nummarinum av Structo Magazine.
Randi Ward hevur týtt yrkingarnar: “Fjarðakvirra”, “Morgunfjøll”, “Heystfjøll” og “Solnedgang”
Soleiðis stendur millum annað skrivað á heimasíðu Rithøvundafelagsins rit.fo:
“Viðmerkjast kann, at tá fyrsta yrkingasavn mítt Lýtt lot kom út í 1963, var hetta hitt fyrsta rættiliga savnið av modernaðum skaldskapi á føroyskum skrivað av einari kvinnu. Tá eg í 1974 fekk virðisløn M. A. Jacobsens fyri fagrar bókmentir, var grundgevingin: eigur at fáa virðislønina, tí at hon við yrkingasøvnunum Lýtt lot og Morgun í mars hevur reiðiliga brotið slóð fyri kvinnuligum skaldskapi, og at hon hevur ført okkum ein nýggjan strong inn í føroyskan skaldskap. ”
OMR


text:
Banna Jehova vitni ávísum filmum, bókum ella sangum?
Nei. Okkara samskipan kannar ikki ávísar filmar, bøkur ella sangir fyri at gera av, hvørjum okkara limir skulu halda seg frá. Hví ikki?
Bíblian mælir hvørjum einstøkum til at ’venja sansarnar at skilja millum gott og ilt’. – Hebrearabrævið 5:14.
Í Bíbliuni eru meginreglur, sum kristin kunnu hugsa um, tá ið tey skulu velja undirhald. * Í øllum lívsins viðurskiftum royna vit at ’rannsaka, hvat Harranum toknast’. – Efesusbrævið 5:10.
Bíblian sigur, at høvdið í familjuni hevur ein ávísan myndugleika, og tí velur viðkomandi kanska at siga, at familjan skal halda seg frá ávísum undirhaldi. (1 Korintbræv 11:3; Efesusbrævið 6:1-4) Men uttan fyri familjuna hevur eingin myndugleika at siga, at ávísir filmar ella sangir eru óhóskandi fyri limirnar í samkomuni. – Galatiabrævið 6:5.
^ par. 4 Til dømis fordømir Bíblian alt, sum fremur okkultismu, kynsligt siðloysi ella harðskap. – 5 Mósebók 18:10-13; Efesusbrævið 5:3; Kolossebrævið 3:8.


text:
Nú hevur Eysturoyartunnilin gjřrt innrás á Streymoynni. Sett er á at grava fyri veg á leiđ har, sum tunnilin av Skálafjřrđinum fer at koma upp. Tunnilsmunnin viđ vegi fer eftir řllum at dřma at liggja so nćr hvítanesfólki, at tey hveppa seg viđ.
Spurningurin er eisini, hvussu fegiđ Tórshavnar býráđ kann vera. Tađ var ikki gamalt, at tú kundi koma viđ eini gravimaskinu og seta á at gera veg og berghol uttan at hava so mikiđ sum eitt graviloyvi frá kommununi.
Tađ krevst sjálvt til tann minsta leidningin, sum SEV og Fřroya Tele skula leggja í havnarjřrđ. Men hesa stóru gravingina á trađunum omanfyri Hvítanes tykist kommunan lata um seg ganga.
Tađ kann koma afturumaftur, tí ongar stađsetingar av tunnilsmunna og vegum til og frá tunnlinum í Tórshavnar kommunu eru avgreiddar í býráđnum. Kommunan og landiđ hava í áravís stríđst um ein nýggjan innkomuveg til býin.
Landsverk vil, at hann skal hava so fáar frákoyringar, sum mřguligt, međan Havnin vil hava nakrar frákoyringar, sum lata ferđsluna seyra eftir fleiri íbindingarvegum oman í býin heldur enn at trunkast eftir einum ella tveimum vegum.
Landsstýrismađurin í samferđslu var nú ein dagin frammi um hetta mál. Hann skuldi syrgja fyri eini skjótari loysn, tí hetta kundi ikki bíđa meir. Tađ ljóđađi tá, sum hann ćtlađi at taka atlit til báđar partar.
Vit hava hoyrt, at samráđingar eru í gongd. Semja er eftir řllum at dřma ikki fingin, men kortini er grópingin til tunnilsmunnan byrjađ á trađunum á Hvítanesi. Onki av hesum hevur veriđ á skrá í býráđsnevndum ella á almennum býráđsfundi, so neyvan ruggar alt rćtt á Hvítanesi. Men Tórshavnar býráđ tykist ikki látast um vón!
Jógvan Arge varaborgarstjóri í Havn


text:
Brúgvin 76 - 22. jan. 2018
Sending um Runavíkar Kommunu: Eysturoyartunnilin, Roysnið í Reykjavík og nýggjur bókavørður við Løkin.
Brúgvin 75 - 15. jan. 2018
Sending um Runavíkar Kommunu: Trý tiltøk í Løkshøll, "Univers på vers", stuðulstiltak fyri Mercy Ships og sjónleikurin 'Allo 'Allo…
Brúgvin 74 - 8. jan. 2018
Sending um Runavíkar Kommunu: Marjun Niclasen um broytingar á Kunningarstovuni um ársskiftið. Tórbjørn Jacobsen um kommunulæknar,…
Brúgvin 73 - 11. des. 2017
Sending um Runavíkar Kommunu: Torbjørn Jacobsen um fíggjarætlanina fyri komandi ár, Herbjørg Jøkladal um komandi tiltøk, Sølvi Rei…
Brúgvin 72 - 4. des. 2017
Sending um Runavíkar Kommunu. Gestir: Anette Sonne, Pætur Egholm Jacobsen og Asbjørn Berthelsen um Jól við Løkin og Marjun Niclase…
Brúgvin 71 - 27. nov. 2017
Sending um Runavíkar Kommunu. Øll sendingin. Gestir: Finnbjørn Vang, Marjun Niclasen, Tóra Joensen og Karstin Joensen.
Brúgvin 70 - 20. nov. 2017
Sending um Runavíkar Kommunu. Øll sendingin. Gestir: Pól Esper Hansen, Marna S. Knudsen og Finnbjørn Vang.
Brúgvin 69 - 13. nov. 2017
Sending um Runavíkar Kommunu. Øll sendingin. Gestir: Sigrid Jensdóttir Dalsgaard, Torbjørn Jacobsen og Beinir Troest Rasmussen.
Brúgvin 68 - 6. nov 2017
Sending um Runavíkar Kommunu. Øll sendingin. Gestir: Marjun Niclasen, Álvur Højgaard og Sakaris Stóra.
Brúgvin 67 - 30. okt. 2017
Sending um Runavíkar Kommunu. Øll sendingin. Gestir: Lars Kirkegaard, Jóngerð Olsen, Eyð Leitisstein, Mia Rodmundardóttir, Anna Tr…
Brúgvin 66 - 23. okt. 2017
Sending um Runavíkar Kommunu. Øll sendingin
Brúgvin 65 - 16. okt. 2017
Sending um Runavíkar Kommunu. Øll sendingin. Samrøður: Marjun Thomassen, Jóngerð Guttesen og Arnfinn Johannesen
Brúgvin 64 - 9. okt. 2017
Sending um Runavíkar Kommunu. Øll sendingin. Samrøður: Petur Gaardlykke, Ásbjørn Berthelsen og Finnbjørn Vang.
Brúgvin 63 - 2. okt. 2017
Øll sendingin. Samrøður: Hans Michael í Mittúni, Mariann Garðalíð og Gunnar Dahl-Olsen.
Brúgvin - Ásbjørn Berthelsen og Magni Højgaard tosað um kórið VOX
- Ljóðbrot úr sendingini "Brúgvin"
Brúgvin - Nikkel Petersen og Jóannes Poulsen tosað um Ørvur Bogaskjóting
- Ljóðbrot úr sendingini "Brúgvin"
Brúgvin - Sølvi og Bárður tosað um Kvøldskúlan.
- Ljóðbrot úr sendingini "Brúgvin"
Torbjørn Jacobsen um greinina "Ætlaða kommunala jarðarferðin"
"Brúgvin" - Sending um Runavíkar Kommunu
Svend Højgaard um 'Vísindavøku' tiltøk í Runavíkar Kommunu
"Brúgvin" - Sending um Runavíkar Kommunu
Marius Ziska, um útgávukonsert í Løkshøll
"Brúgvin" - Sending um Runavíkar Kommunu
Samrøða: Marjun Niclasen, nýggi leiðari á Kunningarstovuni í Runavík
"Brúgvin" - Sending um Runavíkar Kommunu
Samrøða: Finnbjørn Vang, um talvkappingina RunavíkOpen 2017
Brúgvin - Sending um Runavíkar Kommunu
Samrøða: Torbjørn Jacobsen, 43 grundstykki til sølu í Runavíkar Kommunu
Brúgvin - Sending um Runavíkar Kommunu
Brúgvin - Oyndradagurin 8. juli, Hjalmar Debes Joensen greiðir frá
- Ljóðbrot úr sendingini "Brúgvin"
Brúgvin - Fjarðastevnan á Skála 6.-9. juli, Arni Klein Abrahamsen greiðir frá
- Ljóðbrot úr sendingini "Brúgvin"
Samband
Postboks 226
FO-600 Saltangará


text:
Tað kom púra óvart á, at eigararnir í Vónini fyri trimum mánaðum síðan gjørdu av at selja íslendska felagnum Hampiðjan partapeningin í føroyska trolvirkinum.
Áðrenn tað, hevði Vónin roynt at fingið fatur á íslendska felagnum, men tann ætlanin miseydnaðist, og tað sá út til, at partarnir høvdu sligið seg til tols við, at teir skuldu kappast um marknaðin.
Men hálvan mars bórust tíðindini um, at íslendska felagið hevði gjørt avtalu við eigararnar av trolvirkinum Vónini um, at íslendska felagið keypti partabrøvini í føroyska felagnum.
Tá varð sagt, at orsøkin til avgerðina at selja var, at eigararnir høvdu fingið eitt so gott tilboð, at teir kundu ikki siga nei.
Í fyrsta umfari vildu partarnir ikki kunngera prísin, men í og við, at Hampiðjan er skrásett á First North keypskálanum í Íslandi, skuldi prísurin kunngerast seinni.
Tað hendi 20. juni í ár.
Í skrivi á heimasíðu síni skrivar Hampiðjan, at samlaði prísurin fyri partabrøvini í pf. Von, sum er móðurfelagið, var 333 milliónir krónur.
Íløgufelagið Tjaldur átti, gjøgnum dótturfelagið Kerið, 73,381 prosent av partabrøvunum, og tað vil siga, at Tjaldur fekk slakar 245 milliónir krónur fyri síni partabrøv. Vit hava í Dimmalætting fyri í morgin skrivað, at Tjaldur fekk 320 milliónir krónur, men tað er ikki rætt. Hinar 80 milliónirnar eru býttar millum hinar eigararnar, har Norðoya Íløgufelag átti 21 prosent og tí fekk slakar 70 milliónir krónur í sín part.
Íslendska felagið hevur fíggjað keypi við einum láni uppá 36 milliónir evrur frá Arion Banka. Restina tekur Hampiðjan av tøka peninginum.
Lyklatøl pf. Vónin og pf. Von:
Umsetningur 59,3 mió. EUR (442 mió. DKK)
EBITDA 6,9 mió. EUR (51,5 mió. DKK)
Avlop eftir skatt 3,1 mió. EUR (23 mió. DKK)
Eginogn pf. Von (2014) 162 mió. DKK
Eigarar:
Spf. Kerið: 73,381%
Pf. Norðoya Íløgufelag: 21%
Aðrir: Umleið 5,6%


text:
Tim kom til Ravengo fyri nøkrum døgum síðani]. Ravengo er ein merkiligur býur, har merkilig ting henda. Øll eru ordiliga fitt – kanska uttan illimaður, hann er altíð illur – og sjálvt um Tim saknar heim, so ger Tim nógv týd… tgni… T Ý D N… ING… armikiðð! Tim er raskur, tí Tim samlar pengar og skal vera FYRIMYNDARLIGUR fyri síni børn. Tað má Tim vera.
Tað var ein myrkan og regnuttan dað, at Tim fekk at vita, at Professarin er deyður. Tim fór at gráta ordiliga nógv, tí professarin er ORDILIGA fittur. Hann hjálpt Tim nógv. Sera nógv. Professarin vildi hava Tim til jarðandi ferð, og tí fór Tim til býin Ravengo.
Býurin Ravengo er faktiskt ikki ein býður. Har eru ov lítið hús og fólk, og býir hava nógv húsa og fólk. Men næstan øll fólkini har eru ordiligana fitt. Dóttir professaran er ordiliga pen og fitt, og hon var kedd. So Tim fortaldi henni, at Professarin er ordiliga fittur.
So var Tim har í nakrar dagar, og onnur fólk komu. Tonya er ein ordiliga fitt kona, sum dámar væl at sníkja og vil at deyð eru deyð, illimaður, sum er illur og luktar illa, Pyiasar, sum er ordiliga fittur og dámar væl at spælað við Tim og fara út at eta við Tim og gera gólv vátt, ein lítil drongur sum allatíð er stillur, og Fabio, sum dugir alt ordliga væl og onkuntíð luktar brent!
Tim, fittu fólkini og illimaður fóru at jarðarferðia Professaran. Men nøkur fólk í Ravengo søgdu nei, tí tey vóru bangin fyri Professaranum og hansara spøkilsum. Tonya og Pias søgdu “NEI! Professarin er fittur!” Og so vóru øll glað og vinir aftur. Fólkini eru ordliga fitt :-)
So fór professarin í jørðina, Tim fortaldi øllum at professarin var ORDILIGA fittur, og hini søgdu eisini ting. Tim svav eitt sindur meðan hann græt, so hann veit ikki alt tey søgdu.
So fóru vit aftur í hús. Tonya, Fabio og Illimaður fóru út at renna eftir einum manni, sum Fabio vildi “fucka upp” (Tim veit ikki hvat tað er), og Tim og Piyasu spældu spøl. So fór Tim at sova.
Dagin eftir uppførdi Illimaður seg ljótt, onkur málaði bókstavir á eina standmynd, Tonya og Tim funnu ein seðil við loyniligari skrivt um at ein maður skuldi hava bloodbrew, sum eingin veit hvat er. So fingu vit eitt testa… ment? við bókum og Tim skuldi vera í Ravengo í 30 dagar. Tað er long tíð og Tim vil heim aftur, men Tim fær pengar fyri at vera í 30 dagar, so Tim má verað. Tim samlar pengar.
So fóru nógv at lesa um spøkilsið og ónd fólk, Tim spældi við børnini og lærdi nýggjan sang, og Tim og Pyiax fóru í Tavern at eta varúlvapissiting og vampyrting, sum smakkaðu væl. Eldur, sum ikki var har, kom av kortspæli, Pyiazxu gjørdi gólvið vátt og Tim… ehm… Tim fann nøkur kort, jað, Tim tók tey ikki, nei!
Um náttin bleiv Illimaður meira ørur og sá ting, sum ikki vóru har, og Tonya fekk ilt av manninum, sum málar ting á standmynd.
Tað var ikki gott at Tonya fekk ilt, so tí fóru Tim, fittu fólkini uttan Tonya og so Illimaður at skelda ónda mannin. Óndi maðurin hevði dripið nógv djór tá hann teknað, so Tim fór eftir løgreglunið, sum segði at Tim er raskur. Óndi maðurin bleiv tikin, og Tim bleiv løgreglumaður, meðan Illimaður fór inn til óndað mannin, sum eisini var maðurin, sum segði nei til at Professarin skuldi jariferiast. Óndi maðurin fekk ilt og Illimaður bleiv skeldaður.
Tim hevði týdning…ar…mikla uppgávu at steðga Old River í at pissað! Hann skal pissa rætt! So tað gjørdi løgreglumaður Tim, men tað riggaði ikki. So løgreglumaður bleiv keddur, skeldaði Tim, og koyrdi Tim í fongsul, har Illimaður eisini var. Óndi maðurin lág og gramdi seg, tí hann hevði ilt. Tim veit ikki, um Óndi maðurin datt meðan Illimaður var hjá honum? Men Tim er ikki løgreglumaður meira og sleppur ikki at hjálpa meira.
Illimaður og Tim sloppu út, og fóru saman við øllum teimum fittu inn í ikki grøv hjá Professaranum at finna vápn at berjast við spøkilsi. Vit skulu vera hetjur!
Tim sova nú, kay? Men Tim skriva meira seinni!


text:
http://gudloysi.fo/2011/05/h%C3%B8gni-johannesen/
Eftir at hava lisi greinina hjá Jón Joensen, haldi eg tað verða ómetaliga harmiligt at gott og gevandi kjak millum ateistar og teistar skal útvikla seg til slík persónlig álop, ærumeiðing, niðurgerð, útspilling, demonisering og lygnir, hetta var so at siga alt sum greinin hevði at geva.
Tað er sjálvsagt at kjak gerst provokerandi til tíðir og oftani sigur ein ov nógv ella orðar seg skeivt; hetta gerið eg meg sjálvan skyldigan í til tíðir; aðrar tíðir standi eg fyri skotum. Í kjakið, er hetta partur av tí lagnu sum ein trýnur inn í og hetta má ein bara góðtaka og venja seg við. Eg havi verið ótrúliga glaður fyri at kjakast eitt sindur við Eivind Ortind Simonsen, eg haldi tað verða gevandi og vóni vit kunnu halda á.
Men hendan greinin hjá Jón er bara ein rein persónlig demonisering frá einum enda í annan; eg haldi ikki at slíkt tænir nøkrum sum helst endamálið.
Eg vil í hesum aftursvarið vísa aftur teimum ákærunum sum Jón framleggur. Eg kundi ivaleyst eisini spilt Jón út á sama hátt og lýst hann í einari líknandi, yvirdrivnari og vrangsnúgvaðari mynd, men slíkt er hvørki fólkaligt ella kristiligt.
Jón og eg hittu hvønn annan fyrstu fer í einum kjakið, skipa fyri av Miðflokkinum undir heitinum ‘Kann ateisma blandast uppí politik. Sum ein áhoyrari legði eg fram ávísar spurningar til Jón Joensen í samband við evnið, serstakliga út frá tí tilfarið sum Jón sjálvur hevur skriva.
Í Aftursvarið sínum leggur Jón dent á at eg undir kjakinum bar meg ófólkaliga at og nýtti óerliga framferð tá eg setti spurningarnar. Seinni kemur hann við uppaftur fleiri líknandi negativum pástandum í samband við eina tíma langa samtalu við høvdu aftaná.
Jón skrivar:
Nú evnið hevur verið Høgni Johannesen allan hendan mánaðin, so haldi eg at eg skal halda hesa traditión í hevd, og halda meg til evnið.
Eg var umboð fyri felagið Gudloysi við eitt kjak fyri einum mánaði síðan og millum áhoyrararnar var omanfyri nevndi Høgni Johannesen. Tá tað var frítt at spyrja tók hesin mær ókendi maður orðið, og hann vísti seg skjótt at vera rættiliga væl fyrireikaður. Kanska mestsum ov…
Hansara taktikkur var tíverri rættiliga vælkendur og ikki sørt óerligur, serliga tá hann sigur seg at vera so væl lisnan, og tá eisini eigur at kenna til vanligan sið innan kjak og argumentatión. Men gakk… lat okkum taka ein av hansara teknikkum:
Uppseta strámenn fyri at vinna egið argument: Hann hevði eitt “ateististiskt manifest”, sum hann las upp úr og hann citeraði navngivnar “leiðandi ateistar”, fyri síðani at biða meg verja teir pástandirnar hann hevði framsett fyri síðani at loypa á somu pástandir, sum hann hevði lagt fram sum nakað eg átti at staðið inni fyri.
Hetta er tikið úr ABC fyri óerligan sið innan argumentatión, og eigur ikki at koma fyri í einum siðiligum kjaki.
Høgni svarar:
Nú veit eg ikki hvat tú meinar við óerligan taktik ella vit at loypa á ein strámann? Tú umboðaði gudloysis felagið í einum kjakið har evni var gudloysi og politikkur, tað stóð mær frítt sum ein áhoyrari at seta spurningar um hetta evni og tað var hetta evni eg legði eftir.
Tá eg læs eitt hvørt úr einum humanistiskum manifesto, so var tað fyri eyga at vísa á at gudloysingar eru áhugaðir í politikki og lógum sum tæna teirra endamálið.
Men tað sum tú ikki nevnir í tínum aftursvarið er at eg slett ikki legði dent á ‘Council of Secular Humanism’ ella teirra manifesto. Eg legði dent á tína egnu skriving, har í tú skrivar á blogginum hjá Gudloysi, at skúlar eins væl og foreldur ikki áttu av havt loyvi til at ávirka ella tosa við børn síni um skapanarvísund.
Eg spurgdi undir kjakinum hvat tú meinti, eg spurgdi hvønn rætt gudloysingar í Føroyum hava at koma inn í mítt heim og siga hvat vit skulu tosa um við nátturaborðið? Her svaraði tú at tað var skeivt at foreldur høvdu rættin til at ræða børn síni við læruni um helviti. Men tá eg so rættaði teg í hesum og segði at greinin hjá tær ikki snúði seg um helviti men um skapan og vísind, hevði tú ikki meiri at siga. Hetta hevði einki við óerligheit ella ein stráðmann at gera, eftirsum eg ongantíð loyp ikki á teg sum person og heldur ikki á nakað sum tú hevði skriva.
Alt sum eg gjørdi var at lesa ávíst upp sum tú hevur skriva, ávíst sum snúði seg um ateismu ideologi og politik, og spyrja teg hvat tú meinti við, rættuliga nógv longur kom eg ikki. Tað er mær ein gáta hvussu tú lesur óerlighet og stráðman argumentið inn í hesa hendingina?
Seinni í kjakinum vart tú inni á moral og ateismu. Men hesuferð játti eg at kom við einum mótspælið, har eg eisini læs eitt brot upp frá vælkenda ateistinum Paul Kurtz, sum tú ikki kendi nakað til.
Kurtz er av tí uppfatan at ateisma í løtuni siglir á vandasjógvið, eftir sum ateisma hevur útvikla seg til eina ótoleranta rørðslu. Kurtz sigur at tað má skerast niður á kritikkurin og ateistar heldur muga fara í holt við at leggja dent á tey elementini, har rørðslan stendur veikast, í hesum førðinum spurningin um moral og ethic. Kurtz er av tí hugsan, at ateisma slett ikki hevur megna at definera moral ella etik út frá gudloysis hugsan og at hetta átti at verði høvuðsdenturin.
Í tínum pástandi at ateisma er moralskt sjálv uppfyllandi, spurgdi eg teg hvørja viðmerking tú hevði til hetta og fekk einki svar, uttan tað at eg gjørdi skeivt í at brúka ein tann kendasta gudloysis umboðsmannin í heiminum, fyri at vísa á at tað eru mótsøgnir í útsøgnini hjá ateistum um hvat er rætt og skeivt.
Tú skrivar heldur ikki í grein tíni at tú sjálvur nýtti ófólkaligan teknik hetta kvøldið, tildømis tá tú undir kjakinum tveittir út pástandin at kristindómur er nakað tvætl—end off story. Metir tú tað so ikki nógv erligari og fólkaligari at seta spurningar, gera brúk av keldum og geva mótstøðumanninum møguleikan at svara?
Jón skrivar:
Eftir kjakið tosaðu vit saman í útvið tveir tímar, bara vit báðir. Har fekk eg eina langa søgu um hvussu hann var “komin til trúgv”, hvussu hann hevði granskað í nógv ár, og millum annað funnið skriftir frá Jesusar tíð, sum greitt vístu at Jesus var ikki bara veruligur, men eisini guddómiligur. Men allir leiðandi granskarar innan teologi, sum hann segði allar vera ateistar, undirtrykkja hesa gransking hjá honum, so hann kann ikki koma fram við tí hann hevur granskað seg fram til.
Høgni svarar aftur:
Her er aftur ein fitt rúgva av dømum uppá at tú antin ikki minnist hvat var sagt ella at tú tilvitandi villeiðir lesaran: 1) Eg havi ongantíð pástaði at vit hava funnið skriftir frá Jesu tíð. Slíkt hevði verið skeiv kunning, hetta samsvarar heldur ikki við tað sum eg annars havi skriva og ein slíkur pástandur vildi verið at lagt mítt høvd á blokkin.
Evangeliið var neyvan skriva tá Jesus livdi. Eg havi kanska nevnt fyrstu øld sum tíðina har evangeliini vóru skriva, men neyvan at handrit vit nú hava um hendir, stava frá fyrstu øld. Væl møguliga hevur tú blanda við mína úttalu um fyrsta árhundra sum eina serliga tíð.
2) Eg segði heldur ikki at allir leiðandi granskarir innan gudfrøði eru ateistar. Tað var tú sum pástóð at allir teologar eru kristnir (um eg minnist rætt), harí eg mótmælti við at teologisk fakultetir og teologiskar deildar generelt verða stýrdar út frá sekuleri ella gudloysis hugsan. Men har skal eisini sigast at stórur partur av gudfrøðingum ídag ikki er kristnir. Og, ja, annars uppplivdi eg at verða undirtryktur tá eg læs.
Men mátin tú setir hetta uppá er ótruliga villeiðandi og yvirdrívandi.
Jón skrivar:
Seinni valdi hann eisini at brúka argumentið um Irreducible Complexity, sum hann útmerkað visti er afturvíst væl og virðiliga. Tá eg fortaldi honum tað, latst hann sum um hann ikki var heilt sikkur uppá at tað nú var ordiliga afturvíst. Og aftaná tað valdi hann sjálvandi at nevna, at Charles Darwin vendi um og gjørdist trúgvandi á deyðastrá, sum um tað uppá nakran máta hevði nakað at gera við tað Darwin hevði at siga viðvíkjandi menning og menningarlæruni. Um Darwin var buddhist, mormon, muhammedanari ella okkurt heilt annað, hevur onga ávirkan á vísindaliga virðið í tí hann fann útav í sínum arbeiði. Annars hevur familian hjá Darwin mangan afturvíst, at omanfyri nevnda umvending skal vera farin fram.
Høgni svarar:
Eg brúkti ongantíð argumenti, eg spurgdi teg hvat tú helt um argumentið. Haldi tó tað var eg sum nevndi Michael Behe.
Men hvat meinar tú við, tá tú sigur at eg veit at ID er aftervíst? Her leggur tú ikki bara orð í mín munn men tankar í mítt sinnið. Upp til nú havi eg onga fatan av at ID er mótprógva, gudloysingar og darwinistar hava havt fyri neyðini í longri tíð at søkja at vesturlendskum granskarum sum halla seg hendan vegin.
Tá eg í samtaluni nevndi Behe, segði tú at hann var afturvístur í samband við kyknur, bakteriuður og motorar, onkrar detaljur sum vóru virknar í kyknum og bakteriðum og annars í øðrum samanhengi eisini. Satt at siga, her var eg ikki heilt klárur yvir hvat tú vísti á, eftirsum tú ikki hevði orð at seta á detaljunar. Eg hugsaði við mær sjálvum: meinar hann við cilium og týdningin av microtubules, ella meinar hann við motorin sum er virkandi við bacterium flagellum?
Eg nevndi enntá cilium við navni í samtaluni, men hetta tyktist tú ikki at hava innlit í. Tað sum undraði meg við tínum pástandi, var at Michael Behe í bókini ‘Darwin’s Black Box’ er púra samdur við tær, um talan var um cilium ella bacterium flagellum; tíðskil var eg ikki heilt klárur yvir hvat tín ákæra mótvegis manninum snúði seg um.
Tað sum eg meti verða at størri álvara við hesi greinini hjá tær er at eg skal hava sagt at Darwin gjørdist kristin á deyðslegu síni. Eg minnist meg hava miskilt ein grein um hetta sum tannáringur tá eg eina tíð trúði hesum pástandi. Tó eftir at hava lisi greinina aðru ferð tók eg avstand frá hesari uppfatan. Hetta er langt síðani, eg minnist meg ongantíð hava trúð pástandinum um umvending Darwins síðani. Um eg helt meg til hesa meining so hevði eg heldur enn gjarna kjakast fyri hesum her og nú, men fyri at kunnað teg eitt sindur so letur hetta seg ikki gera, eftirsum hetta ikki liggur í mínari sannføring.
Eg havi neyvan pástaði í einari samtalu við teg at Darwin gjørdist kristin á sínari deyðslegu, her blander tú meg ivaleyst við onkran annan ella bart út lýgur tú.
Heldur ikki var hetta grundin til at tú rýmdi, mær vitandi var umvendingin hjá Darwin slett ikki partur av okkara samtalu. Man ikki tú rýmdi eftirsum tú fekst ov mikið mótspæl og at tú einki hevði at siga, uttan at alt sum eg segði var ‘nakað tvætl’ og so okkurt um ein dreka tú hevði í garaguni heima.
Jón skrivar:
Alt í alt framstóð hann sum ógvuliga ótrúverdigur. Væl vandur í argumentum fyri síni trúgv og móti vísind, men av tí at har ikki eru nøkur góð argument fyri religión og ímóti vísind generelt, er hansara støða pr. definitión óhaldbar.
Høgni svarar:
Eg haldi ikki, at tú ert ein óvitandi og býttur persónur. Men í hesum førinum hvussu kanst tú definera millum vánalig og góð argumentir innan vísind, tá tú ikki kundi seta orð á sjálvt argumentið og tá tú einki visti um cilium?
Hetta frá tínari síðu er annars tað vit kalla demonisering, og slíkt ger man tá man ikki hevur svar at geva. Einastu mótargumentini eg fekk frá tær hetta kvøldi var at 1) kristindómur hevur ongantíð gjørt nakað gott fyri nakran nakrantíð, sum ikki passar, 2) at Gud er líka ósannlíkur sum drekin tú hevur heima í garaguni (eitt av teimum typisku, látturligu argumentunum vit hoyra frá Dawkins), 3) at alt sum eg sigi er nakað tvætl (ein negativur pástandur og slett ikki nakað argument).
Eg haldi at tað er harmiligt at tú alment skalt umskriva eina samtalu millum okkum báðar sum óerliga og ófólkaliga. Heldur ikki er hetta ein positiv mynd av gudloysi í Føroyum; ella fer Heini nú at fortelja okkum at felagið heldur ikki tekur ábyrgd fyri teirra umboð?
Eg haldi tað verða minst líka harmiligt at Jákup heldur áfram við slíkum undir ‘viðmerkingum’ og uttan nakra víðari grundgeving, ákærir meg fyri at hava sletta ávís aftursvar frá gudloysingum undir greinini ‘fosturdráp er vanlukka føroyinga’ og hetta uttan at geva sær far um at orsøkin kundi verið ein heilt onnur, tildømis at blogger skipanin var aftanfyri trupuleikan:
http://status.blogger.com/
Somuleiðis leggur Kristian áherðslu á at feilurin ivaleyst má liggja á mínari síðu. Her skal sigast, at eg havi einki sletta sum Kristian hevur skriva, og Kristian skal kenna seg vælkomnan at viðmerkja tað hann vil á apologetik heimasíðuni, uttan at verða bangin fyri sensur.
Og til alt hetta hevur so Jón at siga:
‘Jamen hatta passar bara væl við ta uppfatan eg havi av manninum’
Vóni ikki henda mold kastingin verður áhaldandi.


text:
Sambært VP fekk nevndin í Mentanargrunni Landsins óvanliga nógvar umsóknir í ár, heilar 146 í tali, 34 hava fingið starvsløn í ár fyri góðar 3,3 milliónir krónur.
Teitur Lassen, tónleikari, 1 ár. Sissal Kampmann, rithøvundur, 1 ár. Silja Strøm, myndlist, 1 ár. Guðrið Poulsen, leirlist, 6 mánaðir. Jens L. Thomsen, tónaskald, 6 mánaðir. Randi Samsonsen, tekstillist, 6 mánaðir. Bárður Oskarsson, myndarithøvundur, 6 mánaðir.
Íverksetanarstudningur varð latin 4 umsøkjarum – kr. 300.000 tilsamans. Umsøkjararnir vóru 9 í tali. Tey fýra eru: - Dansieksperimentið - Birita Adela Davidsen - Hans Marius Weihe Ziska - Edvard Nyholm Debess


text:
Í nýggjastu Dimmalætting, sum er komin í sølubúðirnar kring landið, hitta vit millum annað Johannes Jensen, stjóra í Gist & Vist, sum greiðir frá, hvussu dreymurin um at gerast hotelstjóri varð sleptur á ungum árum, men tilvildarligar umstøður førdu hann inn aftur í vinnuna. Vit seta eisini sjóneykuna á diabetes, sum verður alsamt vanligari sjúka í Føroyum, og vit tosa við Varðan Pelagic, sum framvegis ætlar at byggja nýtt surimivirki á Tvøroyri, hóast ætlanin er nakað seinkað. Hetta og nógv annað forkunnugt tilfar í Dimmalætting hesaferð.
Her er eitt lítið brot úr greinini um Johannes Jensen:
Á heysti í 2002 gavst Johannes Jensen í Fiskasøluni. Hann vildi nú sleppa at royna seg í oljuvinnuni. Fleiri oljufeløg høvdu latið upp skrivstovur í Føroyum, og hann lá framvið.
- Ja, løgið at hugsa um í dag, men tá hugsaði eg, at tað vildi verið skilagott at farið úr ótryggu fiskivinnuni í tryggu oljuvinnuna, fortelur Johannes.
Tað bleiv tó ikki til nakað, tí ein av seinastu døgunum í 2002 ringdi nevndarformaðurin í Smyril Line, sum nú átti Hotel Føroyar, og spurdi um Johannes vildi vera stjóri, og hann tók av.
Eftir at hava verið og vent hinumegin klótuna og fleiri staðni í Evropa, kundi Johannes Jensen so, sum 40 ára gamal, seta seg í tann stólin, sum pápi hansara var noyddur at fara úr 18 ár frammanundan.
Hvat segði pápi tín til tað?
- Tað minnist eg ikki. Haldi ikki, at hann segði so nógv, men kanska var hann kortini eitt sindur errin, svarar Johannes.


text:
- Eg føli meg tiknan av ræði, tí eg havi ikki biðið um hetta.
- Tað hevur órógvað arbeiði hjá mær.
- Eg helt tað bara vera vanligar dagføringar, men hetta helt bara áfram, so tað var rættiliga irriterandi.
Dimma.fo hevur tosað við fleiri Microsoft-brúkarar, ið eru rættiliga argir og ørkymlaðir, tí at teldan verður dagførd til Windows 10, uttan at biðið er um tað. Serliga er trupulleikin stórur hjá brúkarum við eldri teldum.
Trupulleikin fyri nógvar Windows-brúkarar er, at Windows 10 nú er fastur partur av pakkanum, tá ið dagføringar verða sendar út til Windows 7 og 8. Uttan at fólk gáa um tað, verður teldan uppstigað, men tað er ikki vist, at hon klárar tað.
Teldutænastan er millum teirra, ið hevur merkt trupulleikan hjá nógvum brúkarum.
- Vit fáa fleiri ferðir dagliga áheitan frá fólkum, ið hava trupulleikar av hesum sjálvvirkandi dagføringunum, sigur Petur Ritter, ið starvast á verkstaðnum hjá Teldutænastuni.
Talan er bæði um vinnukundar og privatkundar, sum fáa trupulleikarnar, sigur hann.
- Serliga tá talan er um eldri teldur, og skift verður frá Windows 7 til Windows 10 íkoma trupulleikar. Summi forrit fáast ikki at rigga, og tí mugu vit ofta hjálpa fólkum at bakka telduna aftur, sigur Petur Ritter.
Tað ber til at sláa hesar dagføringar frá, upplýsir Teldutænastan.


text:
Blóðtøppur í heilanum (Apopleksi) er ein bráðfeingis sjúka, sum krevur bráðfeingis viðgerð. Millum 120-130 nýggir tilburðir verða árliga staðfestir í Føroyum, harav 85% stava frá blóðtøppum. Restin kemur av heilabløðing ella bløðing millum heilaserkirnar.
Blóðtøppur í heilanum er ein tann íðuligasta orsøkin til deyða ella avlamni, - men tað nýtist ikki at verða so.
Landssjúkrahúsið er tí fari undir eitt átak, bæði til borgarar og heilsustarvsfólk, at kunna um, hvussu týdningarmikið tað er, at bera skjótt at, um ein hevur sjúkueyðkenni, ið benda á blóðtøpp í heilanum. Tí hvør minuttur telur!
Týdningarmestu eyðkennini:
- Brádligt lamni ella niðursett megi/følisansur í armi ella beini øðrumegin á likaminum
- Brádliga ilt við at finna ella siga orð
- Brádliga hangandi munnviki
Ring 1-1-2 beinanvegin - tí hvør minuttur telur!
Tað er týdningarmikið, ikki at ”sova uppá tað”, um ein merkir hesi tekin/eyðkenni. Hóast tekinini eru horvin aftur ella kanska bert vardu einar tveir minuttir, skalt ringjast 112!
Les meira her fyri at kunna teg um vanligastu sjúkueyðkennini, og hvat tú kanst gera.
Her hevur tú somuleiðis møguleika at prenta plakat, t.d. at hanga upp á tínum arbeiðsplássi.
Ert tú heilsustarvsfólk:
Les faldaran Blóðtøpp í heilanum- hvør minuttur telur!


text:
Hetta má vera eitt tað lættasta og lekkrasta at gera! Íjøssus navn, eg kundi liva av hesum. Sigurd og eg hava enntá verið so kúllalig, at vit onkuntíð hava valt at latið vera við at sett tað á borðið til gestirnar, bara so vit sluppu at eta øll sjálvi. Hahaha… jaja, man blívur sjálvsøkin av hesum! SO gott er tað.
Uppskriftin er sera einføld og krevur bara eitt sindur av tolsemi. Tað tú skalt brúka er:
4 mars
100 g smør
50 g ricecrispies
Smelta marsini í einari grýtu saman við smørinum. Tá hetta er blivið eitt sindur flótandi, og hevur fingið ein samanhangandi konsistens, so so koyrir tú ricecrispies í. So er bara at røra eitt sindur runt. Tú kanst antin koyra blandið í eina lítla skuffu og síðani skera tað í bitar tá tað er kølnað, ella tú kanst koyra tað í smáar formar, sum eg havi gjørt her.
M&K


text:
Í kvøld fara Jóanes Nielsen og Kjartan Hansen at lesa upp úr verkum sínum í Sirkus.
Vit Byrja sum vanligt klokkan átta.
Tvey og tretivu ár eru liðin síðani fyrsta yrkingasavnið hjá Jóanesi Nielsen "Trettandi mánaðin" kom út. Í tvey og tretivu ár hava tekstir hansara verið ein pest fyri hyklarar, halleluja-hopparar og öll tey sum forsyndast inn á lívið og gleðisaftir holdsins. Í tvey og tretivu ár hava yrkingar og greinar hansara prikað og pínt samvitskuna hjá teimum ið trilkast undir tí hellu av spilling, framtaksloysi og órættvísi sum heimastýrið var og enn er. Í tvey og tretivu ár hava tekstirnir hjá Jóanesi Nielsen glett kræsnar sum minni kræsnar lesarar við sínum sterka og gerandisættaða myndmáli, sínum bersögni, men eisini tilveruligu og lívsgildisleitandi poesi.
Nú vita vit ikki um Kjartan Hansen er full tvey og tretivu ár, vit ivast, men í öllum førum hevur hann longu gjørt vart við seg sum ansingarverdan listamann bæði sum sjónleikari og yrkjari. Farna summar, sjálvan ólavsökuaftan, vann hann fyrsta stev-máls-smellin (poetry-slam) í Føroyum nakrantíð. Yrkingar og tekstir eftir Kjartan Hansen hava m.a. verið prentaðar í Vencili, har tað mesta sum lestrarvert er á føroyskum í hesum tíðum stendur.
Gevið gætur: Um tit síggja ein mann nærkast mikfrofonini, eitt sindur slignan í herðunum og fagnarleysan á at líta, við frísutum og grásprongdum hárvökstri um munn og kjálkar, mugu tit endiliga ikki reka hann övutan oman í trappurnar, tí helst er tað eingin annar enn Jóanes Nielsen sjálvur - hann hevur fingið sær skegg, sigst, og ætlar vist ikki at raka tað av í sambandi við upplesturin í kvøld.
Men vælsignaðu tit, menn og kvinnur, ung og gomul, jólakát og ójólakát setið nú betra fótin fyri og fáið tykkum upp á loftið í Sirkus í kvøld.
(CJJ)


text:
Brexit: Donsk reiðarí stúra fyri frálandsvinnuni
Størsti óttin hjá danska reiðarafelagnum í sambandi við eitt Brexit er, at bretsk protektiónisma fer at forða donskum reiðaríum í at arbeiða á bretska landgrunninum. Hetta kann bera í sær tap av inntøkum og donskum arbeiðsplássum í reiðaríunum.
Bretska reiðarafelagið og bretsk fakfeløg hava longu verið úti við krøvum um, at eftir Brexit skulu serligar reglur galda fyri setan av bretskari arbeiðsmegi, um eitt útlendskt felag skal kunna gera sáttmálar um arbeiði á bretska landgrunninum.
“Og hetta verður álvarsamasta avleiðingin av Brexit,” sigur Jacob K. Clasen, undirstjóri í Danske Rederier við Maritime Danmark.
Hann vónar, at samráðingarnar um Brexit enda við als ikki at fáa nakra avleiðing fyri virksemið hjá reiðaríunum, men viðgongur, at tað helst er ivasamt.
Umframt at varðveita eina fría og eins atgongd til sáttmálar á bretska landgrunninum hjá frálandsreiðaríunum, hevur Jacob K. Clasen tvey onnur týdningarmikil ynski:
“Vit ynskja, at samhandilin eisini eftir eitt Brexit verður so lættur sum møguligt, so bingjur og skip kunnu flóta so lætt sum gjørligt gjøgnum bretsku havnirnar. At tað við øðrum orðum ikki verða settar nýggjar og truplar tollmannagongdir í gildi,” sigur hann.
“Eitt triðja ynski er, at ES-londini - eftir at Bretlandi er farið úr ES - taka seg saman, tí vit longu nú vita, at bretar fara at royna at gera tað upp aftur meiri áhugavert at reka skipavinnu úr Bretlandi. Her skulu ES-londini vera til reiðar at møta hesi avbjóðing og tryggja kappingarfør rammukor,” sigur Jacob K. Clasen.
Kelda: maritimedanmark.dk


text:
Nýggj bingjusamgonga sær dagsins ljós
Tey trý japonsku bingjureiðaríini Kawasaki Kisen Kaisha, Mitsui O.S.K. Lines og Nippon Yusen Kabushiki Kaisha hava gjørt av at stovna eitt joint venture. Tað upplýsa tey í einum felags tíðindaskrivi.
Navnið á samgonguni er Ocean Network Express.
Samgongan fevnir um bingjuflutningin hjá teimum trimum shippingfeløgunum umframt terminal-rakstur um allan heim, burtursæð frá virkseminum í Japan.
Umframt holdingfeløg í Japan og Singapore verða økisskrivstovur settar á stovn í Singapore, Hong Kong, London í Bretlandi, Richmond í USA og Sao Paulo í Brasilia.
Eftir ætlanini byrjar virksemið hjá Ocean Network Express 1. april 2018.
Kelda: soefart.dk


text:
Fyri nøkrum vikum síðani skrivaðu vit á Dimma.fo um smartar lýsingarherferðir, sum bjóða fólki 70.000 krónur fyri ein brúktan bil, tá tey keypa ein nýggjan, líka mikið í hvørjum standi hann er í. Vit kenna tó til fleiri dømir, har fólk hava keypt sær ein nýggjan bil, uttan at hava havt bil í býti, og tá vísir tað seg ikki at standa á at fáa ein avsláttur upp á millum 50.000 og 70.000 krínur (velst um, hvat nýggi bilurin stendur til sølu fyri).
Brúkaraumboðið
Rannvá Ragnarsdóttir, brúkaraumboð, hevur ikki fingið nakað ítøkiligt mál á sítt borð enn í sambandi við kreativar lýsingarherferðir hjá bilasølum, men hon sigur, at generelt er tað so, at ein handil, sum lýsir við einum avsláttri, skal kunnu prógva, at talan veruliga er um ein avsláttur í mun til vanligan kostnað. Harafturat sigur hon, at niðursettir prísir ikki mugu vera villleiðandi. Kundin skal kunna gjøgnumskoða tað, sum fyriferst, sigur hon.
Fiktiv eginfígging
Høgi keypsprísurin fyri tín brúkta bil kann eisini brúkast í sambandi við fígging av bilinum. Er krav um eitt nú 20 prosent í eginfígging, ber til at skrúva handilin soleiðis saman, at tær ikki nýtist at hava nakran veruligan pening við, tá tú letur gamla bil tín inn í býti. Siga vit, at bilur tín í veruleikanum bert er 20.000 krónur verdur, men verður latin inn fyri 70.000 krónur, so hevur tú 70.000 við tær í sambandi við fíggingina av nýggja bilinum. Siga vit, at nýggi bilurin kostar 300.000 krónur, so skalt tú altso hava eitt lán upp á 230.000 krónur. Soleiðis fært tú eina eginfígging upp á 30 prosent. Ein kundi, sum ikki letur bil í býti, hevði fingið sama bil fyri á leið 250.000 krónur, og tá vildi fíggingarstovnurin ikki fíggjað meira enn 80 prosent av hesi upphædd – altso í mesta lagi 200.000 krónur.


text:
Fróðskaparsetur Føroya og Universitetið í Keypmannahavn heita nú á fólk um at luttaka í einari kanning, har endamálið er at fáa vitan um, hvat tann meinigi føroyingurin heldur um tey ymisku náttúruvirðini í føroyska landslagnum og framtíðar menning av landinum.
Føroyska landslagið er virðismikið. Tað halda bæði føroyingar og útlendingar. Ríka náttúran hevur nógvar dygdir - vøkur landsløg, stóran mentanararv, lívfrøðiligt fjølbroytni, ymiskt tilfeingi og nógvar frítíðar møguleikar. Samstundis eru Føroyar í støðugari menning, har eitt nú útbygging av varandi orkukeldum, ferðavinnu og aling kunnu fara at broyta tað, sum í dag eyðkennir ta føroysku náttúruna.
Kanningin
Sosialu virðini og menningarmøguleikar í føroyska landslagnum eru lyklaorðini í netkanningini. Kanningin byrjar mánadagin 3. juli 2017, og heitt verður á allir føroyingar um at luttaka. Kanningin er nýskapandi á tann hátt, at tú hevur møguleika at peika á, hvørji støð í Føroyum eru virðismikil fyri teg, og hví tað júst er hetta landslagið, ið hugtekur teg. Í kanningini verður tú eisini spurd/ur um tær broytingar, sum í framtíðini væntandi fara at verða gjørdar í føroysku náttúruni. Hendan vitanin er týdningarmikil, tá ætlanir í framtíðini skulu leggjast um, hvussu Føroyar skulu mennast á ein burðardyggan hátt, og úrslitini kunnu eisini nýtast sum vegleiðing, tá menningarætlanir í framtíðini skulu gerast fyri Føroyar.
Framtíðarmenningin
Landsløgini í Føroyum hava stór sosial og mentanarlig virði fyri føroyingar, men hesi virði eru ongastaðni skrásett, og tí er tað eisini ringt hjá tí politiska umhvørvinum í Føroyum at taka hædd fyri hesum. Hendan granskingarverkætlanin fer at vísa á, hvørji støð eru serliga virðismett av fólkinum í Føroyum, og hvussu føroyingar ynskja at varðveita og menna landslagið. Við hesum ber eisini til at síggja møguleikar og væntandi tvístøður.
Samansett toymi
Granskingarverkætlanin verður gjørd av einum samansettum toymi av granskarum innan landafrøði, landslagsarkitektur og lívfrøði frá Fróðskaparsetrinum og Universitetinum í Keypmannahavn. Toymið hevur fyrr gjørt líknandi kanningar í Finnlandi, Danmark, Týsklandi og aðrastaðni í Evropa. Vónandi fær hendan kanningin stóra undirtøku millum føroyingar, soleiðis at úrslitini fara at geva eina greiða ábending um, hvat føroyingar virðismeta í landslagnum.
Kanningin er opin fram til 11. august 2017 og øll, ið eru áhugað, kunnu luttaka á heimasíðuni: landslagskanning.fo ella á Facebook-síðuni “Landslagskanning”


text:
- Føroyingar hava seinnu árini merkt, at Kina kemur nærri okkum, tí fleiri næmingar hava lisið í Kina seinnu árini og allarhelst heldur tann gongdin fram. Bæði Vodafone og Føroya Tele hava eisini ein kinesiskan undirveitara, og Poul Michelsen, landsstýrismaður í uttanríkis- og vinnumálum, leiddi eitt politiskt og vinnuligt fylgi til Kina í heyst fyri at kanna marknaðarmøguleikar fyri føroyskan útflutning. Harafturat búgva fleiri kinesarar í Føroyum og føroyskar fyritøkur hava í langa tíð havt samhandil við Kina.
Soleiðis siga stigtakararnir til eitt føroyskt-kinesiskt vinafelag, sum skal eita Kinavinir.
Føroyingar, kinesarar, føroyskir kinavinir og kinesiskir føroyavinir hava tosað um at seta eitt føroyskt-kinesiskt vinafelag - Kinavinir - á stovn í Føroyum, og tað verður nú gjørt.
Stovnandi aðalfundur verður “á Gráasteini”, Saltnesvegur 9 í Eysturoynni týsdagin 7. februar 2017 klokkan 19, og øll eru vælkomin, siga stigtakararnir.
Meiri kunning fæst eisini við at fylgja Facebook-síðuni hjá felagnum ‘Kinavinir’.


text:
Nógv umrødda HPV-koppsetingin, sum skal verja ungar kvinnur móti lívmóðurhálskrabba, hevur ikki við sær, at fleiri gentur hava fingið álvarsamar sjúkur ella líðingar.
Tað er niðurstøðan hjá 11 donskum læknum í nýggjastu útgávuni av Ugeskrift for Læger. Donsku læknarnir, sum eru góðkendir av 12 læknavísindaligum feløgum, taka samanum, hvat er veruliga støðan við HPV-koppsetingini.
Greinin staðfestir, at tað eru ávís hjáárin, men talan er ikki um álvarsligar avleiðingar, og vinningurin við koppsetingini er stórur, tí HPV-koppsetingin fyribyrgir kyknubroytingum, ið kunnu føra til krabba í lívmóðurini hjá kvinnum.
- HPV-koppsetingin hevur eina røð av kendum hjáárinum, sum framgongur av innleggingarseðlunum, men í væl gjøgnumførdum kanningum eru ikki funnin nakar øktur títtleiki av álvarsomum sjúkum, sum eitt nú autoimmunar, neurologiskar og tromboemboliskar líðingar, umframt POTS og CPRS.
Nevndu hjáárinini eru júst tey, sum ofta eru nevnd sum møguligar álvarsligar avleiðingar av koppsetingini, men hesum afturvísa læknarnir sostatt í sínari kanning, sum nú er almannakunngjørd í Ugeskrift for Læger.
Sostatt stendur eftir, at tað er ein fyrimunur at koppseta ungar kentur móti HPV, tí tað fyribyrgir lívmóðurhálskrabba og øðrum sjúkum, og hóast nøkur árin eru í ógvuliga fáum førum, so eru tey ikki av álvarsliga slagnum.
Les greinina í Ugeskrift for Læger her


text:
Eg skal viðganga, at eg var í seinna lagi at koma mær niðan á framsýningina í matstovuni hjá Dugna á Hjalla. Og tað er ikki fyrstu ferð, fleiri framsýningar hava verið í 2012, sum eg ikki sá, m.a. ein eftir øllum at døma áhugaverd framsýning hjá Tummas Jákupi Thomsen í somu hølum. Men sambært lýsingini skuldi hendan framsýningin hjá Zachariasi Heinesen vara inntil 20.des. Tað var tessvegna eitt ordans vónbrot, at meginparturin longu í dag var tikin niður. Vónbrotið varð tó skjótt vent til inniliga gleði, tá eg fór at hyggja at teimum báðum myndunum, sum hingu eftir á vegginum í ljósu høgloftaðu hølunum hjá Dugna. Tí báðar myndirnar eru í grundini eins og sannførandi syntesir av øllum tí besta, sum er serstakt fyri Zacharias Heinesen og sum einki annað listafólk ger honum eftir. Báðar myndirnar eru klassiskar í so máta, at tær avmynda hansara fasta myndevni, bygdina við havið. Men í omanfyristandandi mynd sameinir listamaðurin tveir málihættir soleiðis, at úrslitið gerst ógvuliga abstrakt samstundis sum myndin gevur eitt sansaligt boð uppá sjálva kensluna av ljós og mjørka. Myndin er lutfalsliga strangliga bygd upp í níggju flatar í ymiskum bláum og gulum tónum, sum miðskeiðis niðarlaga í myndarúminum upploysast til ein ótálmaðan litdans í violettum, reyðum, grønum, bláum og gulum. Hetta er ein framúrskarandi og frísk mynd hjá Zachariasi Heinesen og tað sama er galdandi fyri hina myndina, sum eg seti inn niðri undir her. Tíverri eru fotomyndirnar bert viðfáningar í mun til teir veruligu málningarnar soleiðis sum tú sært tær í veruleikanum, jú, hetta gjørdist av sonnum ein stór listauppliving hjá seinari kúgv.
Sjálvsognarstovnurin Dugni er fyrrverandi ALV, sum arbeiðir til frama fyri teimum arbeiðstarnaðu. Dugni hevur aftur í ár latið gera eina sonevnda kærleikskúlu, sum er eitt listarligt jólaprýði. Tróndur Patursson gjørdi tað fyrstu, Hansina Iversen ta næstu og í ár hevur Zacharias Heinesen gjørt ta vøkru Kærleikskúluna, sum er heilt serstøk, munnblást og sum fæst til serligan gávuprís um jólini. Ein meiningsfull gáva, har gevarin stuðlar eini góðari søk. Allur søluágóðin fer til mennandi virksemi hjá Dugna. Endamálið hjá Dugna er at stuðla arbeiðstarnaðum við mennandi virksemi og útbúgving, so hesi hava møguleika at fáa vinnuførleikan aftur. Zacharias Heinesen sigur soleiðis um Kærleikskúluna og meðan eg lesi hansara litríku orð, leitar hugur mín aftur til tann framúrskarandi málningin, sum hongur eftir uppi í Dugna og glitrar litfagurt sum ein ælabogi og sum døgg í grasi:
(KP)


text:
Hvør fer nú í Fólkatingið fyri Tjóðveldi?
Tað er spurningurin, eftir at fólkatingsmaðurin ætlar sær aftur í løgtingið eina tíð.
Fólkatingsmaðurin hjá Tjóðveldi, Magni Arge, hevur boðað frá, at hann ætlar sær aftur í løgingið í heyst, helst í oktober og nakrar vikur fram. Skipanin hjá Tjóðveldi er, at tú kanst ikki sita bæði í Løgtinginum og Fólkatinginum, og tí fær næstvaldi á listanum hjá Tjóðveldi á seinasta fólkatingsvali møguleikan at fara á Fólkating.
Tey næstu á listanum eftir Magna Arge eru Kristina Háfoss og Sirið Stenberg, men við tað at tær báðar eru landsstýrisfólk fara tær ongan veg. Síðan kemur Annita á Fríðriksmørk, sum eisini er í løgtinginum. Men hon væntar ikki at fara í Fólkatingið, sum støðan er.
- Vit hava ikki tikið endaliga avgerð, men eg vænti ikki at fara. Tað eru so nógv spennandi og stór mál at viðgera í heyst, ið eg sum forkvinna í tingbólkinum sera fegin vil vera ein partur av. Eg taki heilt greitt Løgtingið fram Fólkatingið, staðfestir Annita á Fríðriksmørk.
Málini fyri framman eru eitt nú fíggjarlógin, men haraftrat koma mál um eitt nú fiskivinnu, landsbanka og stjórnarskipan, sum eru hjartamál hjá Tjóðveldi í samgongu.
Tey næstvaldu á listanum hjá Tjóðveldi til seinasta fólkatingsval vóru Tórbjørn Jacobsen og Óluva Klettskarð. Tórbjørn Jacobsen er borgarstjóri í Runavík, og spurningurin er, hvussu hann velur at blanda fólkaræðisligu kortini. Her er eisini talan um, at Tjóðveldi skal blanda kortini taktiskt, tí fer Tórbjørn í Fólkatingið, so dettur Ingolf S. Olsen úr løgtinginum.
Helst verður tí talan um, at Óluva Klettskarð kann gerast næsta umboðið hjá Tjóðveldi á Fólkatingi, men tað er sjálvandi bert eitt git frá dimma.fo, tí nógv eru um boðið.


text:
OpenOffice
OpenOffice er telduforrit, ið er givið út undir sonevnda open source license. Hetta forrit byggir á somu grundhugsjón sum wikipedia, at serkøn á ymsum økjum um allan heim samstarva um eina felags vøru, sum fjøldin kann brúka ókeypis ella sera bíliga.
Forritið, ið er ókeypis og væl egnað til skúlabrúks, hevur á leið somu møguleikar sum forritapakkin Microsoft Office. OpenOffice fæst bæði til Windows, Linux og Mac. Føroyskur stavari fæst eisini ókeypis til OpenOffice.
Til Mac / Apple teldur fæst sama forritið í eitt sindur broyttari útgávu, ið kallast NeoOffice.


text:
Nú er gjørligt hjá kommunum og vinnu at leiga sýrufastan kassa til serliga dálkandi burturkast. Tá ið kassin er fullur og virkið/kommunan fær IRF at heinta hann, verður ein nýggjur kassi latin. Umbýtingartænastan kostar 1000 kr. u/mvg og fevnir gjaldið um levering, umbýting og leigu av sýruføstum kassa/ílati í eitt ár. Gjaldið fevnir ikki um burturbeining av tí serliga dálkandi burturkastinum, ið verður latið IRF.
- Broyting hósdagin og fríggjadagin
- Broyting fríggjadagin 29. desember
- Broyting í innsavnan
- Broyting i innsavanan: Streymnes, Hósvík og Vágar
- Broyting í innsavnan í Streymnesi, Hósvík og Sørvági
- Broyting í innsavnan í Klaksvík, Haraldsundi og Kunoy vegna veður
- Broyting á Glyvrum, í Saltangará og í Runavík
- Broyting í Fuglafirði og á Kambsdali
- Broyting í Vestmanna, Kvívík og Stykkinum
- Tekniskt brek: Brennistøðin tekur ikki ímóti burturkasti
- Rottangatøming í Hvannasundi
- Rottangatøming í Leirvík og á Viðareiði
- Tekniskt brek: Brennistøðin tekur ikki ímóti burturkasti
- Innsavningin broytt: Hósdagur
- Innsavningin broytt: Mikudagur
- Innsavningin broytt: Týsdagur
- Innsavningin broytt: Mánadagur
- Innsavningin broytt í Klaksvík
- Rottangatøming við Gøtugjógv og í Norðragøtu
- Broyting í innsavnan í Hósvík og í Vágum
- Broyting í Gøtu og Leirvík
- Broyting í innsavnan í Runavík-økinum
- Broyting í Fuglafirði og á Kambsdali
- Broyting í Norðstreymoy
- Broyting í innsavnan hósdag og fríggjadag


text:
Seinastu viku hava helst fleiri heimasandsfólk undrast, hvat tað er fyri grevstrarvirksemi, ið fer fram í lendinum norðanvert kirkjugarðin.
Fólk av Tjóðsavni Føroya løgdu seinasta mánadag út kanningarveit har á staðnum, har tey nú eru komin niður á fornar bústaðarleivdir.
Hetta er tó ikki gjørt av handahógvi, men er arbeiðið væl og virðiliga umhugsað og lagt til rættis.
Hetta er nýggju tøknini, ið tikin er í nýtslu innan fornfrøðiligt virksemi her á landi, fyri at takka.
At lendið við forna kirkjustaðin heima á Sandi er ríkt upp á fornfrøðiligar leivdir hava rannsóknirnar nógvu seinnu árini staðfest.
Bæði tá grivið hevur verið longur norðuri við bakkan á Junkarinsfløtti eins og í víðkaða kirkjugarðinum suður frá kirkjuni eru staðfestar leivdir, ið stava frá eini búseting og virksemi, ið har hevur verið frá elstu víkingaøld.
Spurningurin hevur tó verið, hvørt til ber at finna sjálvan forna garðin, har eitt nú fyrsta kirkjan varð bygd, tí mett hevur verið, at tað, sum higartil er komið undan kavi, ikki var sjálvur garðurin, men bert partar av honum.
Tí hevur sjóneykan seinnu tíðina verið sett á lendið millum Junkarinsfløtt og kirkjustaðin. Og nú er mangt, ið bendir á, at vit fara at koma hesum áhugaverda og avgerandi spurningi nærri.
Um páskirnar seinasta ár gjørdi fyritøkan Munin í samstarvi við Tjóðsavn Føroya umfatandi skrásetingar við georadara í hesum lendinum.
Tá hesar skrásetingar seinni vórðu fornfrøðiliga greinaðar, gav hetta so áhugaverda mynd av tí, sum tyktist fjala seg undir svørðinum, at fornfrøðingarnir á savninum mettu tað vera av avgerandi týdningi at fáa hetta kannað neyvari. Hetta gerst bert við at leggja kanningarveitir út á útvaldum støðum og at grava niður í tey dýpi, har dáturnar kundu fara at geva flestar og mest týðandi upplýsingar.
Tað er júst hetta, sum farið varð undir mánadagin í seinastu viku og sum heldur á fram hesa vikuna. Talan er um at leggja tvær veitir út afturat.
Fyrsta veitin, farið varð undir at grava, var løgd soleiðis, at tað vónandi fór at bera til at staðfesta endan á tí, sum vit tulkaðu sum ein rættiliga stóran bygning – eitt sonevnt langhús. Og hetta bar til! Tað, sum higartil er komið undan kavi, er sjálvt laðaða útnyrðingshornið av hesum bygningi. Er myndin soleiðis, sum vit tulka hana, er talan um ikki hissini langhús! So spenningurin um, hvat annars fjalir seg har undir tjúkku sandmoldini, er sum vera man ikki so lítil.
Endamálið við kanningunum er lutvíst granskingarligt, lutvíst antikvariskt. Kanningarnar eru partvíst framhald av rannsóknum, sum áður eru gjørdar í lendinum við kirkjustaðin, fyri betur at skilja ta heild, ið nógva áhugaverda tilfarið er liður í. Partvíst er endamálið, at við avmarkaðum kanningarveitum grundað á geofysisku dáturnar, at staðfesta, hvussu umfatandi bústaðarleivdirnar eru á staðnum, soleiðis at hesi fornminni ikki verða nervað, men kunnu verða varðveitt til framtíðar rannsóknir.
Vit fara at venda aftur við fleiri upplýsingum seinni.
Símun V. Arge og Helgi D. Michelsen,
Tjóðsavn Føroya


text:
Tríggir føroyskir rocksangarar úr trimum tíðarskeiðum í føroyskum tónleiki fara at framføra føroyskar rockslagarar á Summar Festivalinum.
Karl Martin Samuelsen, Edmund Jacobsen og Jens Marni Hansen verða solistar í framførsluni, har útlendskir tónleikarar spæla undir.
Karl Martin Samuelsen er ein av veruligu legendunum í føroyskum rocktónleiki. Hann var á odda fyri bólkinum Hjarnar, sum var slóðbrótandi í føroyskum tónleiki í 70’unum og fyrst í 80’unum. Karl Martin fer at syngja nakrar av bestu sangunum hjá Hjarnum.
Edmund Jacobsen er kendur sum sangari í Chase, sum seint í 80’unum og nakað inn í 90’ini var í front í føroyskum tónleiki. Við melodiøsum rocktónleiki – ofta á føroyskum máli – hava teir skrivað sítt egna kapitul í føroyskari tónleikasøgu.
Jens Marni Hansen hevur sum sangari í bólkum sum Kjølar og All That Rain og sum solistur mynda nýggjari føroyskan rocktónleik. Hansara framúr rockrødd og frálíku sangir gjørdu, at hann fekk heiðurin at hita upp fyri Bon Jovi í Parkini fyri tveimum árum síðani.
Útlendskur tónleikabólkur fer at spæla undir hjá føroysku rockhetjunum, og vit kunnu lova, at nýggju útsetingarnar av sangum sum Fyrstu ferð, So Excited og Misery fara at rocka sum ongantíð fyrr.


text: Unglingarnir á myndini eru skótar úr Skótaliði Sigmunds Brestissonur, sum í 1957 vóru á jambouree í Onglandi á 100 ára degi Baden Powells og 50 ára degnum hjá skótarøðsluni. Í Onglandi komu hesir ungu í sambandi við Skiffletónleikin, sum hevði sín uppruna frá trælunum í Amerika Trælirnir høvdu ikki talufrælsi, men brúktu tónleikin við heimagjørdu ljóðførum at siga frá. Í 1950-árunum vann hesin tónleikur fram, og nógvir tónleikabólkar, sum seinni gjørdust verðinskendir bólkar, byrjaða sum shifflebólkar. The Beatles er ein av bólkunum, sum hevði sín uppruna úr bólkinum The Quarrymen. Skiffleboard/washboard merkir vaksibretti, og tað vóru hesi húsahaldsljóðførini, sum komu at seta sín dám á tónleikin, sum var grein av jazz og bluestónleiki. Hesi heimagjørdu amboðini vóru at hoyra í tónleikinum, og serliga ljóðið frá vaskibrettinum eru kent frá nógvum kendum løgum. Hyggja vit nærri at myndini, so stendur Ceylon Tea á kassanum, og eg minnist væl hesar kassar frá Smæruni, har pápi mín arbeiddi. Tá keyptu tú te í leysari vekt. Eisini sígga vit vaskibrettið, tunnuna og blikkdósirnar. Tónleikararnir frá vinstru eru Magnus Pauli Magnussen, sáli, Kaj Åge Troest, Tórur Debes Joensen, Páll Johansen “á Lag, Finn Jacobsen, sáli og Kári Mouritsen. Á myndini eru teir millum fimtan og seytjan ára gamlir. Heimaftir úr Onglandi skipaði skótaliði fyri einum “Gang Show” í Sjónleikarahúsinum. Skifflebólkurin á myndini varð stovnaður til hesa framførslu. Minnist væl sum skóti, at til ymiskt undirhald og veitslur, vóru hesi heimagjørdu ljóðførini at síggja. (Vagnur)


text:
Nevndin í Kinavinum hevur skipað seg
mentan10-04-2017 - 12:49 - Jóanis Nielsen
Herfyri hevði áhugafelagið Kinavinir stovnandi aðalfund í húsunum “á Gráarsteini” í Saltnesi.
Tríggjar kvinnur vórðu valdar í fyrstu nevndina hjá Kinavinum, og hava tær nú skipað seg. Forkvinna er Jóhanna Magnusardóttir, Judith Marjunardóttir Guttesen er næstforkvinna og skrivari, og Karwai Chan kassameistari.
Alfred Olsen, fyrrverandi løgtingslimur, og Jens Christian Olsen leiddu fundin sum ávíkavist fundarstjóri og umsetari. Viðtøkur felagsins vóru gjøgnumgingnar, felagið stovnað og nevnd vald. Jóhannus Danielsen, borgarstjóri í Nes Kommunu, segði nøkur orð og fegnaðist um, at Kinavinir høvdu valt at hava stovnandi aðalfund í Nes kommunu.
Eini 30-40 fólk møttu á fundi, og tað var gleðiligt at síggja so mong. Talan var bæði um føroyingar, ið hava arbeitt ella lisið í Kina, føroysk vinnulívsfólk, sum hava samhandlað við Kina, kinesarar búsitandi í Føroyum og onnur Kina áhugað. Sera spennandi var at hoyra, hvat tilknýti fólk høvdu til Kina.
Undan sjálvum aðalfundinum hevði Alfred Olsen fródliga og sera áhugaverda framløgu um niðursetumannin Olgar á Saltnesi, ið lat húsini, fundurin var í, byggja.
Ætlanin er nú, at Kinavinir í næstum veruliga fer í gongd. Øll áhugað kunnu fylgja Facebook síðu felagsins á www.facebook.com/kinavinir.


text:
Bárður Oskarsson er føddur í Tórshavn í 1972. Hann var blaðungur, tá ið hann byrjaði at tekna í Barnablaðnum. Fyrsta bókin, hann myndprýddi var tann hjá abbanum Oskari Hermannsson Undir tussafjøllum. Síðan 2004 hevur Bárður givið bøkur út, sum hann bæði hevur myndprýtt og skrivað sjálvur.
Hann hevur havt framsýningar í Keypmannahavn og Tórshavn.
Myndprýðingar:
1992 Undir tussafjøllum (Oskar Hermannsen)
2002 Margreta og mjólkin (Sigga Vang)
2003 Um svidnu Pussifelluna og øvuta kúvingin (Guðrun Gaard)
2004 Ein hundur, ein ketta og ein mús
2004 Um træskoytur og føðingardagsgávuna sum hvarv (Guðrun Gaard)
2005 Um gentur og tunnuflakar og ein ommuprikkutan kjóla (Guðrun Gaard)
2007 Pól, hin kuli giraffurin
Beinið
2008 Innantanna Anna og Túsundbeinið Súni (Oddfríður M. Rasmussen)
2011 Flata kaninin
2012 Stríðið um tað góða grasið
2014 Barnabíblia úr norðri
2016 Wilbert
Umrøða:
Marianne Luna Røndal: Bibel på børnenes præmisser. Kristeligt Dagblad 1. mars 2014
Ohrt, Zacho og Sigurðardóttir: Bárður Oskarsson. Lættleiki og líðing. Listasavn Føroya 2013
Heiður:
2005 White Raven of the International Children´s Digital Library fyri Ein hundur, ein ketta og ein mús
Grunnur Thorvald Poulsens av Steinum
2006 Barna- og ungdómsvirðisløn Útnorðurráðsins
Barnabókavirðisløn Tórshavnar býráðs
2013 White Raven of the International Children´s Digital Library fyri Stríðið um tað góða grasið


text:
Tað er ein sjálvsstýrissinnaður meiriluti í katalanska landspartatinginum, ið hevur atkvøtt fyri at ein fólkaatkvøða skal haldast um loysing frá Spania. Hetta bleiv avgjørt mikukvøldið 6. september.
Sambært ætlan skulu katalanar greiða atkvøðu longu 1. oktober.
Hetta hevur fingið øði í spanskar stjórnina í Madrid, ið siga at avgerðin gongur ímóti grundlógini. Spanska stjórnin sigur, at hon ætlar at gera alt við sínum politiska og lógarmessiga valdi fyri at forða fyri at fólkaatkvøðan verður hildin 1. oktober.
Spanski forsetin, Mariano Rajoy, hevur tískil kært katalanska tingið fyri grundlógardómstólin, tí fólkaatkvøðan er, sambært grundlógini, ólóglig og hann kallar hetta valdmisnýtslu.
Katalanska stjórnin ætlar at um meiriluti verður fyri loysing, so er tað galdandi, óansæð valluttøku.
Kanningar vísa, at flestu katalanar fegin vilja atkvøða um hetta málið, fyri at fáa tað avgreitt. Tað merkir tó ikki, at teir eru á einum málið hesum viðvíkjandi. Sambært the Guardian eru uml 49,4% av katalanum ímóti loysing frá Spania, meðan 41.1% eru fyri.
Karl Birgir: Konan hevði nokk ynskt at eg lá eitt sindur meira í sofuni
Tó, at Karl Birgir Isaksen úr Klaksvík hevur eitt sera lætt sinni og eisini kann finna upp á at arga eitt sindur, so hava...


text:
Ein av framløgunum undir ársins Vísindavøku hjá Granskingarráðnum fer at snúgva seg um áhugaverdu sjóvarfalsappina til snildtelefon, sum Fiskaaling hevur tikið stig til at menna. Talan er um eina framløgu, sum verður hildin á bæði Studentaskúlanum í Hoydølum, í Dugna við Áir og í Skúlanum við Løkin í Runavík.
Áhugin fyri sjóvarfalsappini, sum Fiskaaling hevur ment í samstarvi við aðrar, er stórur. So mikið stórur, at Granskingarráðið hevur biðið Fiskaaling halda tríggjar framløgur í sambandi við "Vísindavøkan á ferð 2017”. Framløgurnar verða ávikavist hildnar á Studentaskúlanum í Hoydølum, í Dugna við Áir, og í Skúlanum við Løkin í Runavík.
Við nýggju appini, sum hevur fingið heitið "Rák”, ber til at síggja streymin kring Føroyar neyvari enn áður. Umframt í sambandi við sigling, útróður og fiskiskap sum heild, er appin eisini hent hjá teimum, ið hava stuttleikabátar. Somuleiðis kann hon nýtast til undirvísing av ymiskum slagi, ið hevur við sjógvin at gera.
Menningin av nýggju appini er ein felags verkætlan millum Fiskaaling, sum hevur staðið fyri verkætlanarleiðslu og ráðgeving, Fróðskaparsetur Føroya, ið hevur veitt grunddáta, fyritøkan Magnussen Technology, ið er tøkniligur ráðgevi, sniðgevi og forritari, meðan Statoil hevur veitt fíggjarligan stuðul til verkætlanina.
Appin, sum er ment til at virka á bæði Iphone og Android, kann heintast á heimasíðuni: www.rak.fo, har eisini ein vegleiðing er tøk.
Framløgurnar hjá Fiskaaling í sambandi við "Vísindavøka á ferð 2017”, sum Bogi Magnussen fer at halda, verða hildnar hesar dagar, klokkutíðir og støð:
19. september kl. 15.20 Studentaskúlin í Hoydølum
21. september kl. 19.00 Sunda kommuna, Dugni við Áir
27. september kl. 19.30 Bókasavnið við Løkin, Runavík
Skráin fyri alla Vísindavøkuna kann síggjast her.


text:
Tíðindi: Fiskivinna I .
Nigeria ætlar at minka um innflutningin av fiskavørum
Stjórnin í Nigeria hevur boðað frá, at hon ætlar at minka um innflutningin av fiskavørum við tí endamáli at stimbra lokala fiskaframleiðslu, serliga fiskaalingina. Stjórnin umhugsar í hesum sambandi stigvíst at seta í verk innflutningskvotur og at hækka tollin á fiskavørum munandi komandi 4 árini. Málið er, at fiskainnflutningurin skal minka við 25% um árið komandi árini.
Atfinningar eru tó eisini móti ætlanunum hjá stjórnini í Nigeria. Funnist verður m.a. at tí, at Nigeria ikki hevur møguleika at ala ella fiska ein stóran part av teimum fiskasløgum, sum høvdu verið rakt av tiltøkunum fyri at avmarka innflutningin, t.e. serliga pelagisk fiskasløg sum makrelur, sild, hestamakrelur og svartkjaft. Tí verður ført fram, at Nigeria heldur átti at bannað ella lagt avgjald á tey fiskasløg, sum Nigeria sjálvt alir ella fiskar, ella at stimbra lokala framleiðslu á annan hátt.
Eisini verður víst á, at ætlanirnar hjá stjórnini kunnu gera tað dýrari hjá fólki at fáa fatur á proteinum, og at nógvir vanligir nigerianarar frammanundan fáa ov lítið av proteini í kostinum. ST metir, at fólkatalið í Nigeria fer at vaksa munandi fram til 2020, og at eftirspurningurin eftir fiskavørum av hesum ávum fer at vaksa við 700 tús. tonsum fram til 2020.
Nigeria innflytur stórar nøgdir av pelagiskum fisk, og virðið á samlaða føroyska útflutninginum til Nigeria var sambært Hagstovu Føroya knappur 500 mió. kr. í 2012. Um ætlanirnar hjá stjórnini í Nigeria verða settar í verk, kann hetta tí ávirka ein stóran føroyskan útflutningsmarknað negativt.
Keldur:
seafoodsource.com, fis.com, businessdayonline.com


text:
Fleiri broytingar vóru á báðum liðum, og hóast nógv hevur verið at hoyrt um, at Víkingur mátti leika uttan fleiri lyklaleikarar, manglaðu bara tveir eyðsýndir leikarar, meðan vit eru uttan fýra–fimm av okkara allar bestu.
Hetta merkti helst eisini, at vertirnir, so løgi tað ljóðar, løgdu seg í verjustøðu og lótu okkum spæla okkara eyðkenda aftur og fram, aftur og fram, aftur og fram, aftur og fram osfr. i allar ævir, uttan at nakað sum helst kemur burturúr.
Tó, samanumtikið komu vit í tvær góðar støður og Víkingur í eina. So støðan átti kanska at verið 2-1 til okkum í fyrra hálvleiki, um liðini skoraðu uppá sínar møguleikar.
Teit Jacobsen sendi bóltin uppum longu í 2. minutti, og hálvan tíma seinni endaði áhaldandi trýst við at verjan hjá Víkingi var fyri, so okkara skot fór til horna.
Andreas Lava Olsen vísti vøddar og ferð, tá seks minuttir vóru eftir av fyrra hálvleiki. Púra leysur og tvísporandi móti málinum kom Teitur so mikið væl út í støðuna, at skotið brast á stongina.
Men ferðin á dystinum hækkaði nakað í seinna hálvleiki. Vertirnir bjóðaðu nú eisini rættuliga av og komu í tvær góðar støður. Jákup Vatnhamar Olsen, sum helst átti av verið tveittur út seinni í dystinum, sendi eitt gott innlegg innfyri, sum mundi lumpað øll. Tíbetur endaði bólturin í nettakinum.
Teit var aftur ein brandur í dag, og fleiri ferðir megnaði hann at senda innbjóðandi bóltar inn í brotssteigin. Tað er bara skammiligt, at vit ikki eiga ein áleypara, sum kann síggja og søkja sinar møguleikar, tá høvið býðst. Alt ov ofta blivu vit kløkkaðir av góðu bóltunum, og tá er lætt at verja fyri. Nei tú, meiri no...ir í álopið, takk.
Vertirnir fingu tó tað eina málið, sum tíverri bleiv matchbólturin. Dagsins maður hjá vertunum, Sølvi Vatnhamar, fekk alt ov nógv pláss, og úrslitið er, at hann umvegis stongina sendur eitt gott langsskot í netið.
Vit tveittu nú teymarnar og herjaðu á. Seinastu løtuna komu vit aftur í fleiri vandastøður, men ongantíð fingu vit neyðuga skotið á.
Tí bleiv tað sera avgerandi, tá Dagfinn Forná valdi at brýksla dystin av, tá okkara menn vildu hava brotsspark. Vit vildu verða við, at ein leikari hjá Víkingini hevði vart fyri við hondini, tá vit skutu uppá mál. Menn komu heilt upp í tað reyða feltið, men har var einki at gera.
Hinvegin skuldu vit bara havt skorað uppá okkara møguleikar áðrenn tað, so høvdu vit sloppið undan tílikum tvætli. Hetta má og skal rættast til næstu ferð.
Vit eru nú í greiðari kreppu og hava bara vunnið 1 av 18 møguligum dystarstigum. Hetta er ikki gott, og hóast vit gera nógv rætt, er endaúrslitið bara ikki nóg gott.
So nú mugu vit alvorliga taka okkum saman, ikki sannheit ?
KOYR Á, HB!!!!
HAGTØLINI
Effodeildin, 13. umfar sunnudagin 29. mai 2015 kl. 15.00 í Sarpugerði
Víkingur – HB 1-0 (0-0)
1-0 Sølvi Vatnhamar 69’
Liðið: Teitur M. Gestsson – Bartal Wardum, Fróði Benjaminsen, Jóhan Troest Davidsen (liðsk.) Jógvan Rói Davidsen, Christian R. Mouritsen, Tróndur Jensen (Jákup F. Hansen 82), Rókur av Fløtum Jespersen, Ari Mohr Olsen (Adrian Justinussen 71). Teit Jacobsen og Poul Ingason (Øssur Dalbúð 44)
Óbrúktur eykaleikari: Niklas Thomsen og Daniel Johansen
Gult kort: Bartal Wardum
Á beinkinum: Jan Dam, Albert Ellefsen, Tróndur Vatnhamar, Heðin Weihe og Uni Nielsen
Dagsins maður: Fróði Benjaminsen
Dómari: Dagfinn Forná
Hjálpardómarar: Dan Højgaard og Jørleif Djurhuus
4. dómari: Alex Troleis


text:
Næstan allir teir umleið 2000 føroyingarnir, sum arbeiða uttanlands ella hava B-inntøku í Føroyum, sleppa undan at gjalda í Barsilsskipanina, og bert 83 rinda í kassan – og teir sleppa munandi bíligari enn vanligi føroyingurin við A-inntøku.
Arbeiða teir til dømis í Noregi, skulu teir sum útgangsstøði rinda í norsku skipanina Folketrygd, men kunnu sambært avtalu millum Føroyar og Noreg søkja um undantak, so peningurin í staðin fer í føroyska skipan. Hetta verður altíð játtað.
Høvdu allir føroyingar rindað til barsilsskipanina undir somu treytum, hevði grunnurin í dag verið munandi ríkari, enn hann er – og kjakið, um tað nú er nóg mikið í grunninum ella ei, hevði neyvan verið tað sama. Og tað hevði neyvan verið neyðugt at hækka inngjaldið við 0,09 prosentum á nýggjárinum, tá barsilstíðarskeiðið varð longt – tað fór frá 0,62 prosentum upp á 0,71 prosent av inntøkuni fyri at fíggja longda tíðarskeiðið.
Lesið meira um evnið í pappírsútgávuni av Dimmalætting, sum kom í sølubúðirnar fríggjadagin 3. juni. Georg L. Petersen, journalistur, hevur hugt upp á málið.


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Fornfrøðiligur útgrevstur Úti á Toft
16.09.2005
Fornminnissavnið hevur í samstarvi við kommununa gjørt forkanning av tí, sum savnið metir eru bústaðaleivdir Úti á Toft í Vestmanna ella Niðri á Toft, sum tey hava sagt á Rógvu og har á leið. Niðri á Toft er partur av størri øki, sum verður nevnt Úti ella Niðri á Lág.
Farið er undir forkanningina, tí at ávísar ætlanir eru um bygging har á leiðini.
Forkanningin byrjaði mánadagin 12. september, og longu mikudagin kundi staðfestast, at staðið er so mikið áhugavert, at tað helst verður tilmælt at gera meira nágreiniligar kanningar seinni.
Mett verður, at bústaðaleivdirnar eru frá miðøldini (1100/1200 til 1500/1600).
Í hesum umfari skuldu tó bert gerast forkanningar fyri at staðfesta, um leivdirnar vóru nóg áhugaverdar til tess seinni at gera eina veruliga rannsókn av økinum og hetta er so staðfest, sum skilst.
Tá hetta varð staðfest, byrjaðu fornfrøðingarnir longu hósdagin at leggja út yvir aftur. Hetta verður gjørt, við at dúkur fyrst verður lagdur á, og síðani uppgrivna moldin og flagið. Dúkur verður lagdur, fyri skjótt at kunna koma niður aftur til tey meira áhugaverdu løgini, tá útgrevst-urin einaferð heldur áfram.
Heimildarfólk á staðnum greiddi frá, at í hamarinum niðanfyri og nakað innanfyri leivdirnar eru laðað trappurtrin, sum kunnu vera gjørd av teimum, sum hava búleikast Niðri á Toft, fyri at lætta um, tá tey hava havt ørindi niðari í bygdini. Hetta staðið verður nevnt Kløtrið.
Um onkur veit meira um leivdirnar Niðri á Toft ella økið har á leiðini, er viðkomandi vælkomin at seta seg í samband við umsitingina hjá kommununi.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Røða: Hondbóltur í heimsflokki á Hálsi
ítróttur09-01-2017 - 14:21 - Jóanis Nielsen
RØÐA: Løgmaður vónar, at frálíka úrslitið um vikuskiftið er við til at slóða fyri fleiri frambrotum í føroyskum hondbólti.
Størsta hendingin í føroyskum hondbólti nakrantíð. Ja, kanska í føroyskari ítróttarsøgu í liðítrótti yvirhøvur.
Soleiðis lýsti løgmaður stóra avrikið hjá føroyska U-21 hondbóltslandsliðnum hjá monnum um vikuskiftið, nú teir hava spælt seg víðari til HM-endaspælið í Algeria í summar. Á móttøku í Tinganesi á middegi flutti Aksel V. Johannesen fram røðu:
"Tað eru eftirhondini fleiri ár síðan, at nøkur foreldur úr Vestmanna og Hoyvík, ið eisini vóru venjarar, av sínum eintingum savnaðu tykkum leikarar saman. Tá vóru grundarsteinarnir lagdir fyri henda óvanliga gávaða árgangin. Tit vóru 12-13 ára gamlir tá. Longu sum 15 ára gamlir sluppu tit at royna tykkum ímóti í íslendingum. Og síðan hava tit luttikið í fleiri altjóða kappingum – og við sera góðum úrslitum", segði løgmaður millum annað.
Løgmaður heldur, at góða avrikið er enn eitt dømi um, at føroyskur hondbóltur seinastu árini hevur tikið nøkur risafet. Menningin er eyðsýnd, og úrslitini eru góð.
"Tað er mín vón, at frálíka úrslitið um vikuskiftið er við til at slóða fyri fleiri frambrotum í føroyskum hondbólti. Tykkara avrik higartil og HM-luttøkan í summar fer uttan iva at kveikja eina sterka vón og geva neyðuga áræði hjá yngra ættarliðinum", vísti løgmaður millum annað á.
Lesið røðu løgmans her


text:
Skrivað: Rakul Dalsgaard-Jakobsen
Siðvenjur eru partur av nógvum tingum vit menniskju gera og ikki gera, og eitt brúdleyp er onki undantak. Man velur, alt eftir hvussu pátrúgvin man er, um man ynskir hesar siðvenjur til eins egna brúdleyp, men summar av hesum siðvenjum eru blivnar ein so stórur partur av brúdleypum at tær mest sum eru sjálvskrivaðar inn í hátíðarhaldið.
Gamalt, nýtt, lænt, blátt og ein mynt
Tann blái liturin symboliserar, sambært eini gamlari jødiskari siðvenju, reinleika og trúskap og tí hetta bláa ískoyti.
Siðvenjan stavar frá viktoriansku tíðini og ljóðar soleiðis:” Something old, something new, something borrowed, something blue and a silver sixpence in her shoe.”. Tað gamla, t.d. eitt gamalt familju arvastykki, skal symbolisera tilknýti hjá brúðrini til sína familju og sítt gamla lív. Tað nýggja symboliserar lukku og framgongd í hennaran nýggju tilveru. Kjólin verður ofta brúktur sum tað ’nýggja’. Tað lænta skal koma frá eini kvinnu ið sjálv er lukkuliga gift og tí geva eydnu og lukku í hesum nýggja hjúnarbandi. Tann blái liturin symboliserar, sambært eini gamlari jødiskari siðvenju, reinleika og trúskap og tí hetta bláa ískoyti. Vanligt hjá brúðrini er at hava blátt leggjarband bundi um lærið.
Ein silvur mynt í vinstra skógvi hjá brúðrini merkir ríkidømi, ikki bara fíggjarligt ríkidømi, men eisini gleði í komandi hjúnarbandi.
Skógvarnir hjá brúðrini.(Mynd:3)
Brúðurin má ikki fáa brúðarskógvarnar frá brúðgóminum, tá hetta eftir gammlari pátrúgv merkir, at hon fer at renna frá honum. Brúðurin má gjarna læna skógvar frá ørðum ella brúka einar hon longu eigur. Velur hon at keypa sær nýggjar skógvar, er týdningarmikið at hon er sera ansin og at teir ikki oyðileggjast. Brotna teir, hendur tað sama við hjúnarbandinum.
Brúðarbilurin
Eftir gamlari pátrúgv, kann hetta tiltrekkja illar andar, og fyri at styggja hesar burtur, skulu dósir ella annað ið larmar bindast fast á bilin.
Vanligt er, at brúðarbilurin verður pyntaður við einum skeltið har ”nýgift” stendur á. Hetta fyri at leiða uppmerksemi á brúðarparið. Eftir gamlari pátrúgv, kann hetta tiltrekkja illar andar, og fyri at styggja hesar burtur, skulu dósir ella annað ið larmar bindast fast á bilin. Eisini skal man binda ein skógv til høgra fót fastan á bilin, av tí at hetta gevur lukku.
Brúðarvalsurin
Brúðarvalsurin skal dansast áðrenn kl. 00. Um man ikki nær hetta, merkir tað óeydnu. Eftir brúðarvalsin ’leypa’ teir kvinnuligu brúdleypsgestirnir á brúðirina og taka slørið og skræða hetta í pettir. Tað merkir, at brúðurin fer frá at vera ein genta, til eina gifta kvinnu. Teir mannligu brúðargestirnir leypa somuleiðis á brúðgómin og klippa tærnar av hosunum hjá honum. Hetta merkir at hann ikki longur er á fríggjaraferð.
Brúðarkøkan
Brúðarbukettin
Nógv pátrúgv er í samband við brúðarbukettina. Brúðurin kann kasta bukettina út til ógiftu kvinnurnar í veitsluni og tann ið loftar, verður tann næsta ið giftist.
Brúðgómurin hevur ábyrgd av brúðarbukettini. Hann skal keypa hana og hevur avgerðarrætt yvir hvussu hon skal síggja út. Brúðurin kann sjálvandi hinta til hvørjar blómur og/ella litir henni dámar, men brúðgómurin eigur síðsta orðið hesum viðvíkjandi.
Nógv pátrúgv er í samband við brúðarbukettina. Brúðurin kann kasta bukettina út til ógiftu kvinnurnar í veitsluni og tann ið loftar, verður tann næsta ið giftist. Følnar ein av blómunum í bukettini áðrenn brúðurin kemur úr kirkjuni, merkir hetta óeydnu fyri parið. Setur man bukettina í vatn, kemur hjúnarbandið at varða stutt.
Tað er eisini sera ymiskt frá mentan til mentan hvørjar siðvenjur eru í brúdleypssamanhangi. Men felags fyri nógvar er, at tað ofta handlar um at gera okkurt soleiðis, at hjúnarbandið verður eynduríkt og, at man skal sleppa sær undan onkrum soleiðis, at onki ringt hendur hjúnarbandinum.
Kelda: www.bryllupsideer.dk
Deil hesa grein


text:
Fiskivinnuskipanin er eitt av teimum kjakevnum, sum fólk við áhuga fyri økinum ofta hava avgjørdar meiningar um. Tað er tó uppá lutfalsliga stutta tíð eydnast Fiskivinnunýskipanarnevndini at skriva eina balanseraða frágreiðing, har ymisk evni verða viðgjørd sakliga, og nógv góð tilmæli eru í frágreiðingini.
Tó at nevndin bert partvíst hevur gjørt eina greining av verandi skipan, viðger nevndin nøkur týdningarmikil evni í verandi og einari komandi fiskivinnuskipan. Tvey av hesum evnum verða tikin fram í dag. Tað fyrsta er tørvurin á einari burðardyggari skipan fyri fiskiskapinum eftir botnfiski. Nevndin mælir til at brúka meginregluna um mestu varandi veiðu (MSY) sum grundarlag undir regulering av fiskiskapinum. Hesum tekur Føroya Arbeiðsgevarafelag fult undir við. Føroya Arbeiðsgevarafelag heldur, at vantandi burðardygd er ein av stóru veikleikunum við verandi skipan, og sum hevur haft vanlukkuligar avleiðingar fyri serliga botnfiskavinnuna, bæði á landi og sjógvi. Tað er eingin ivi um, at tann so at siga óreguleraða fiskidagaskipanin hevur spælt fallit, og tørvur er á einari endurreisn. Í hesum viðfangi kann nevnast, at tilmælið hjá nevndini um at fara frá fiskidøgum til kvotaskipan er skilagott. Hóast ein kvotaskipan eisini kann hava ávísar avbjóðingar, eiga hesar at kunna loysast við einari hóskandi samanseting av tekniskum reguleringum, búskaparligum amboðum, og munadyggari revsing fyri kriminellan atburð.
Næsti týdningarmikli spurningurin nevndin viðger er útlutan av fiskirættindum. Hóast arbeiðssetningurin hevur avmarkað møguleikarnar til bert at lýsa eina skipan grundað á uppboðssølu, er tað tó greitt, at nevndin er ivasom um at útluta øll fiskivinnurættindi um eina uppboðssøluskipan. Nevndin vísir m.a. á, at tað ikki hevur eydnast at finna nakað dømi um land, sum útlutar øll síni rættindi um eina uppboðssøluskipan, og at vinnan hevur tørv á tryggum karmum og langtíðarrættindi fyri at fáa fígging til neyðugar íløgur.
Føroya Arbeiðsgevarafelag heldur, at politiska skipanin eigur at taka hesi ivamálini hjá nevndini í stórum álvara. Tess støðugari og betri karmarnir eru kring fiskivinnuna, tess hægri verður íløguhugurin, og tess hægri verður tilfeingisrentan. Fiskivinnan er frammanundan ein vinna við týðandi váðum, og ein politiskur váði afturat verandi lívfrøðiligu og búskaparligu váðum er neyvan fremjandi fyri íløguhugin og langtíðar fokus í fiskivinnuni. Og um úrslitið gerst færri váðafúsar íløgur og minni langtíðar fokus kann tilfeingisrentan væntast at minka við tíðini. Politiska skipanin eigur í álvara at royna at fáa eina breiða semju um henda spurning.
Ein uppboðssøluskipan er ikki ein fortreyt fyri at fáa teir mest effektivu aktørarnar at umsita fiskatilfeingið. Er umsetiligheit av rættindum í fiskivinnuskipanini, verða tað við tíðini tær mest effektivu fyritøkurnar sum umsita fiskatilfeingið, tí meira effektivir aktørar vilja keypa rættindi frá minni effektivum aktørum.
Um man í politisku skipanini heldur, at ein størri partur av tilfeingisrentuni skal gjaldast til landskassan, ber tað til at gera hetta við eykaskatti og/ella gjaldi. Tað er tó týdningarmikið, at støddin á tilfeingisskattinum ikki verður so stór, at føroysku fyritøkurnar ikki megna kappingina við sínar útlendsku kappingarneytar. Hetta er eisini eitt atlit, sum má havast í huga, tá royndir verða gjørdar at finna breiðar semjur.
Støðutakanin til tey omanfyri nevndu evnini hava stóran týdning fyri grundarlagið undir føroysku fiskivinnuni í framtíðini. Tað er týdningarmikið, at man roynir at finna tær breiðu semjurnar í hesum máli, so fiskivinnan ikki verður kastibløka í einum politiskum spæli, har fortreytirnar broytast aftaná hvørt val. Tað kann merkja, at øll ikki fáa tað júst sum tey vilja hava tað, man tað eru nú einaferð treytirnar í breiðum politiskum semjum.


text:
Teitur Vágadal hevur svarað!
Her upp undir løgtingsvalið 2015 hevur Gudloysi sent spurningar út til øll okkara valevni, fyri at finna útav hvønn hugburð tey hava til mál, ið hava við trúarfrælsi og sekularisering at gera. Soleiðis hevur Teitur Vágadal (Javnaðarflokkurin) svarað.
Góðan dag!
Til spurning 1:
Atkvøða fyri
Til spurning 2:
Atkvøða fyri
Til spurning 3:
Nei, atkvøða ímóti. Sum er, hava tey longu næstan frítt spæl. Haldi ikki tað er nakað galið við at halda nakrar frídagar gjøgnum árið, har samfelagið bindur frið.
Til spurning 4:
Ja, atkvøða fyri
Til spurning 5:
Manglar svarmøguleikin veit ikki. Eftir míni egnu fatan er hatta ein etiskur spurningur, ið ikki er nóg væl kjakaður generelt, og fosturtøkulógini t.d., sum eg havi skilt tekur eingi atlit at pápunum. So eg veit ikki
Til spurning 6:
Ja, atkvøða fyri
Vinaliga
Teitur Vágadal
Merki: løgtingsvalið 2015


text:
Óheppið var tað, at tveir heimadystir skuldu spælast í Sarpugerði í Gøtu, tí tá er ikki talan um heimadystir, men útidystir fyri bæði liðini. Nógv færri áskoðarar vóru til dystirnar í Sarpugerði, enn teir eru vanliga í Fuglafirði. Mong vóru tey, ið spurdu, kundi tann seinni dysturin ikki verðið fríggjadagin, tí so kundi verðið spælt í Fuglafirði, tí tá var vøllurin tøkur ?
Hetta er farið, og kanska hava vit lært av hesum og taka tað til eftirtektar.
Dysturin endaði við javnleiki, ein dystur, ið ÍF hevði uppiborið at vunnið.
Okkara lið spældi góðan og vakran fótbólt, og allir leikararnir gjørdu sítt besta. At ÍF – liðið brendi eitt brotsspark, kom dátt við, men slíkt kann jú henda.
Álopið hjá ÍF riggaði væl. Clayton, Nenad, Ari, Andy og Dánjal leiktu skilagott, og sluppu ferð eftir ferð inn um FC – Suðuroy verjuna. Ja, tað er ikki ov nógv sagt, at tað var ein frøi fyri eygað at síggja góða og undirhaldandi spælið hjá okkara monnum – øllum somlum.
FC – Suðuroy vísti aftur í hesum dystinum, at teir geva ongantíð upp, tvørturímóti løgdu teir nógv fyri. Úrmælingurin Jón Krosslá hótti okkara verju fleiri ferðir. Hann er ein vandamikil mótspælari, ið hevur stórt sjálvsálit og honum nýtist ikki tað nógva plássi fyri at gera ein vørr.
Tá ið hálvur tími varð leiktur bragdaði hjá okkara monnum. Eitt væl skipað álop varð sett í gongd, ið endaði við einum bólti, ið Clayton skeyt til Dánjal, ið smekkaði bóltin í netið til 1 – 0. Eitt sera vakurt mál.
Nakað inn í seinna hálvleik vóru vit mong, ið væntaðu at ÍF fór at fáa sítt næsta mál, tí Nenad varð um at skjóta bóltin í netið, tá ið ein mótspælari legði fót fyri hann, og dómarin var ikki í iva – brotsspark.
Ari, ið hevði leikt ein góðan dyst í dag, varð settur at skjóta, men tíverri var hann so óheppin at glíða á vøllinum, tá ið skjótast skuldi, ið bar í sær, at bólturin fór langt oman fyri málið.
Stutt eftir fekk FC – Suðuroy sítt fyrsta mál, ið Krosslá sendi í netið, so støðan gjørdist 1 – 1.
ÍF trýstu nú, høvdu fleiri góð álop, og so einaferð eydnaðist tað at fáa bóltin í netið til støðuna 2 – 1 til ÍF. Bólturin varð skotin úr høgru síðu inn fyri málið, har Clayton stóð, ið setti hann í netið.
Mong væntaðu nú, at ÍF fór at vinna so dyggiliga, tí teir sótu á dystinum, men eingin skal kanna sær bitan, fyrrenn hann er svølgdur, tað áttu vit at vita.
FC – Suðuroy gav ikki upp, teir løgdu alla sína orku í at fáa javnleik, og mín sann gav tað bonus, tí enn einaferð eydnaðist tað Krosslá at seta bóltin í netið til 2 -2. Hetta kom dátt við hjá fuglfirðingum, tí ÍF- liðið hevði meira spæl. Men tað varð ikki nóg mikið fyri suðuroyarliðið, tí stutt eftir fingu teir triðja málið og førdu í dystinum 3 – 2.
ÍF – liðið stríddist væl í dag, og tað var týðuligt, at teir høvdu sett sær fyri at vinna.
ÌF – álopini skolaðu móti FC – suðuroy, men við stríðsvilja og ágrýtni, megnaðu teir at steðga fuglfirðingum.
Men so einaferð eydnaðist tað ÍF – liðnum at fáa triðja málið, ið Laval setti í netið til støðuna 3 – 3, ið gjørdist endaliga støðan.
Taka vit samanum, so var okkara lið óheppið ikki at vinna. ÌF – liðið spældi betur enn FC – Suðuroy og spældi seg til nógvar kjansir, ið liðið ikki megnaði at fáa nóg mikið burturúr.
Verður dysturin at rokna sum heimadystur, so varð úrslitið fyri ÍF ikki nóg gott.
Signar